Πώς να κάνετε τις διακοπές των Χριστουγέννων αξέχαστες για τα παιδιά | bestofyou\nΤα δώρα ίσως ξεχαστούν αλλά οι αναμνήσεις που θα τους χαρίσετε θα τις θυμούνται για πάντα. Ξεκινήστε από τώρα να οργανώνετε σχέδια μαζί τους για το πώς θα περάσετε τα καλύτερα Χριστούγεννα, ever!\nΣτο χέρι σας είναι να μοιραστείτε με τα παιδιά καινούργιες εμπειρίες και δραστηριότητες έτσι ώστε να γιορτάσουν με χαρά την πιο μαγική εποχή της παιδικής ηλικίας. Αυτοί οι 10 τρόποι θα σας βοηθήσουν να κάνετε τις διακοπές των γιορτών αξέχαστες στα παιδιά! Δες κι αυτό: Δώσε στο παιδί σου εμπειρίες, όχι αμέτρητα παιχνίδια\n1 Παίξτε μαζί τους\nΔιοργανώστε μίνι αγώνες επιτραπέζιων παιχνιδιών και διασκεδάστε μαζί με τα παιδιά. Καθιερώστε κάποια έπαθλα για τους νικητές όπως μία ζεστή σοκολάτα ή μία βόλτα.\nΔες επίσης: Έξυπνα παιχνίδια για να απασχολήσετε δημιουργικά τα παιδιά!\n2 Μηνύματα από το μέλλον\nΓράψτε μαζί με τα παιδιά ένα γράμμα για να το στείλετε στους μελλοντικούς σας εαυτούς. Βάλτε τα σε ένα κουτί, αποθηκεύστε το και ανοίξτε το του χρόνου, την ίδια μέρα!\n3 Καθιερώστε τη μέρα ελευθερίας\nΓια μια ολόκληρη μέρα δώστε τους την ελευθερία να πάρουν τα παιδιά αποφάσεις για το τι θα κάνει όλη η οικογένεια μαζί. Βάλτε κάποιους κανόνες και δώστε τους την ευκαιρία να καταλάβουν πως είναι να παίρνει κάποιος αποφάσεις και για τους άλλους.\n4 Κάντε μία καλή πράξη\nΕξηγήστε τους την έννοια της φιλανθρωπίας και γιατί πρέπει να μάθουν να προσφέρουν και να μοιράζονται. Επισκεφτείτε κάποιο bazaar που έχουν σκοπό να βοηθήσουν συνανθρώπους μας ή αδέσποτα ζώα. Χαρίστε ό,τι παιχνίδι δεν χρειάζονται σε κάποια φιλανθρωπικά ιδρύματα.\n5 Στήστε αντίσκηνο στο σαλόνι\nΦτιάξτε μία τέντα από σεντόνι, πάρτε φακούς, κλείστε τα φώτα στρώστε υπνόσακους και πείτε ο καθένας μία ιστορία!\nΔες κι αυτό: Πώς οι γονείς θα επικοινωνήσουν καλύτερα με τα παιδιά τους\n6 Φτιάξτε αναμνήσεις με ένα άλμπουμ με φωτογραφίες\nΒγάλτε συγκεκριμένες πόζες σε συγκεκριμένες ημέρες και κάθε χρόνο βγάζετε τις ίδιες. Όταν τα παιδιά μεγαλώσουν θα έχουν μια σειρά από οικογενειακές φωτογραφίες που θα τους θυμίζουν τις μέρες αυτές.\n7 Μαγειρέψτε μαζί τους\nΦτιάξτε κουλουράκια, τη βασιλόπιτα, τα φαγητά για το γορτινό ττραπέζι. Τα παιδιά νιώθουν υπερήφανα που τους δείχνετε εμπιστοσύνη και τους αναθέτετε αρμοδιότητες.\n8 Οργανώστε βραδιές κινηματογράφου\nΚάντε μια λίστα με τις ταινίες που θέλετε να δείτε όλοι μαζί. Φτιάξτε εισιτήρια, ποπ κορν και στο τέλος της ταινίας βαθμολογήστετη!\n9 Μη μένετε στο σπίτι\nΚάντε μικρές αποδράσεις. Τώρα είναι ευκαιρία για περιπάτους σε κάποιο άλσος, για σύντομες εκδρομές στη Φύση.\n10 Μην ξεχνάτε τις αγκαλιές\nΤο πιο πολύτιμο δώρο στα παιδιά είναι η αγάπη, η αγκαλιά και ο ποιοτικός χρόνος που θα αφιερώσετε στα παιδιά. Αυτά τα τρία πράγματα, να είστε σίγουροι ότι θα τα θυμούνται για πάντα!\nΔιαβάστε ακόμη: Πόσες αγκαλιές την ημέρα χρειάζεται το παιδί σου\nΓΙΟΡΤΕΣ ΧΡΙΣΤΟΥΓΕΝΝΩΝ ΚΑΙ ΠΑΙΔΙΑ\nΧΡΙΣΤΟΥΓΕΝΝΑ ΧΡΟΝΟΣ ΣΤΑ ΠΑΙΔΙΑ\nΟΙΚΟΓΕΝΕΙΑ ΚΑΙ ΧΡΙΣΤΟΥΓΕΝΝΑ\n20+5 τρόποι να γιορτάζεις τη γιορτή της μητέρας κάθε μέρα\nΔημήτρης Κοτταρίδης: Η γενιά του γιου μου θα είναι καλύτερη από τη δική μας


7 φαντασιώσεις που ο καλός σου δεν θα σου πει ποτέ! - MaryMary.gr\n2 Ιουλίου 2020 · JOYTV\nΤις βασικές αντρικές φαντασιώσεις τις γνωρίζεις ήδη: Tρίο με μια άλλη κοπέλα, σεξ με ανοιχτή μπαλκονόπορτα για να σας δούνε όλοι, σεξ στην παραλία κλπ. Ο καλός σου δεν έχει λόγο να σου τις κρύψει – πολλές φορές μάλιστα θα σου της ζητήσει να τις εφαρμόσετε και στην πράξη (μη βιαστείς να πεις όχι στην πρώτη!).\nΥπάρχουν όμως και φαντασιώσεις που πολύ δύσκολα θα μοιραστεί μαζί σου. Γιατί; Γιατί φοβάται πως θα τον παρεξηγήσεις, πως θα νομίζεις ότι δεν σου είναι πιστός, πως δεν έχει γούστο και αξιοπρέπεια. Όμως, όπως σου έχω ξαναπεί (θα μαλλιάσει η γλώσσα μου) το σεξ είναι για να το χαιρόμαστε – και αλίμονο σ’ αυτόν που προσπαθεί να το χαρεί αποφεύγοντας αυτό που τον «φτιάχνει». Έχω δίκιο, δεν το διαπραγματεύομαι.\nΟι παρακάτω φαντασιώσεις (είτε δικές μου, είτε φίλων μου) θα σε βάλουν στα άδυτα της αντρικής σεξουαλικότητας, έτσι ώστε να μην σου έρθει απότομα όταν το αγόρι σου εκφράσει κάποια περίεργη επιθυμία.\nΝα πάει με αυτήν που δεν εκτιμά. Μπορεί να είναι μια «δεύτερη», μια «τελευταία». Οι άντρες δεν τα κοιτάνε αυτά, αντιθέτως ελκύονται από γυναίκες που βγάζουν κάτι το «φτηνό». Η ομορφιά, η εξυπνάδα και η καλαισθησία εδώ δεν παίζουν σημασία. Στο ξεκαθαρίζω, για να μην εκπλαγείς αν π.χ. αντιληφθείς πως η μεγαλύτερη φαντασίωσή του είναι μια αφελής τηλεοπτική παρουσιάστρια ή η κοπέλα που σας καθαρίζει τις σκάλες.\nΝα πάει με την κολλητή σου. Βγαίνετε όλοι μαζί, λέτε αστεία, παίζετε επιτραπέζια… Δεν θα στο πει ποτέ, αλλά το να πάει με την κολλητή σου είναι μέσα στο top-5 των φαντασιώσεών του, ακόμα κι αν εκείνη δεν είναι εμφανίσιμη, ακόμα κι αν είναι υπεράνω πάσης υποψίας.\nΝα πάει με την κολλητή του. Υπάρχει πραγματική φιλία μεταξύ αγοριού και κοριτσιού; Εγώ πιστεύω πως ναι, αυτό όμως δεν σημαίνει πως στο πλαίσιο μιας πραγματικής φιλίας δεν μπορεί να υπάρξει και σεξουαλική έλξη. Άλλο το ένα, άλλο το άλλο.\nΝα πάει με την πρώην του. Έχει επαληθευτεί πολλές φορές (το έχω διαπιστώσει κι εγώ) πως η μεγαλύτερη ερωτική επιθυμία που μπορεί να …


Με κεντρικό ομιλητή την Α.Θ.Π. τον Οικουμενικό Πατριάρχη κ.κ. Βαρθολομαίο η Ετήσια Εκδήλωση Νεολαίας Ιμβρίων - Τρίτη 31 Οκτωβρίου 2017 | NSTv - O MEDIA Οργανισμός της Νέας Σμύρνης\nΕτήσια Εκδήλωση της Νεολαίας Ιμβρίων\nΗ εκδήλωση θα μεταδοθεί απευθείας από τη διαδικτυακή τηλεόραση της Νέας Σμύρνης NStv μέσω του συνδέσμου\nΕλ. Βενιζέλου 80, 171 22 Ν. ΢μύρνη\nτηλ.: 210-9345096, 210-9347957 Φαξ: 210-9345096\nweb: www.imvrosisland.org e-mail: info@imvrosisland.org\nLive Audio ο αγώνας ποδοσφαίρου Πανιωνίου-Ατρόμητου από το NstvLive Κυριακή στις 17:15


Πρόγνωση Ελλάδας-Θεσσαλίας 3-4/3/2020 Αλλαγή του καιρού από τα δυτικά(+XAΡΤEΣ ΒΡΟΧΗΣ)\nΤρίτη 3 Μαρτίου 2020.\nΠροβλέπεται αρχικά γενικά καλός καιρός με μεγάλα διαστήματα ηλιοφάνειας και λίγες τοπικές νεφώσεις που από το μεσημέρι και μετά και από τα δυτικά θα αρχίσουν να αυξάνονται και μέχρι αργά το βράδυ θα σημειωθούν τοπικές βροχές και λίγες καταιγίδες στα νησιά του Ιονίου ,την Ήπειρο ,τη Δυτική στερεά και πιθανόν σε ορεινά κυρίως τμήματα της Μακεδονίας. Στην υπόλοιπη χώρα παρόλο την αύξηση της συννεφιάς από το μεσημέρι και μετά δεν αναμένονται φαινόμενα μέχρι το βράδυ.\nΘεσσαλία: προβλέπεται αρχικά ηλιοφάνεια με τοπικές νεφώσεις που μετά το μεσημέρι θα αυξηθούν Και αργά το βράδυ υπάρχει πιθανότητα στην Πίνδο να σημειωθούν λίγες μπόρες.\nΛάρισα: προβλέπεται αρχικά γενικά καλός καιρός με διαστήματα ηλιοφάνειας αλλά και λίγες νεφώσεις αλλά σταδιακά από το απόγευμα και μετά θα αυξηθούν.\nΟι άνεμοι θα πνέουν νοτιοανατολικοί 3 με 4 μποφόρ στα θαλάσσια τμήματα αλλά μετά το μεσημέρι θα ενισχυθούν στα 4 με 5 μποφόρ στα πεδινά τμήματα και στα 5 με 6 στα θαλάσσια.\nH θερμοκρασία θα κυμανθεί σε υψηλά για την εποχή επίπεδα και συγκεκριμένα σε\nΤετάρτη 4 Μαρτίου 2020.\nΠροβλέπεται στο Ιόνιο και τη δυτική ηπειρωτική χώρα νεφώσεις με τοπικές βροχές και καταιγίδες που κατά τόπους θα είναι ισχυρές αλλά μέχρι το μεσημέρι ο καιρός θα βελτιωθεί και τα φαινόμενα θα επεκταθούν στα υπόλοιπα ηπειρώτικα τμήματα και το κεντρικό και βόρειο Αιγαίο. Τα φαινόμενα από το απόγευμα και μετά θα είναι κατά τόπους ισχυρά στη Μακεδονία και πιθανόν σε νησιά του ανατολικού Αιγαίου.\nΘεσσαλία: προβλέπεται αρχικά συννεφιά με τοπικές μπόρες που θα είναι περισσότερες στην Πίνδο και στις ορεινές περιοχές της περιφέρειας. Από τις απογευματινές ώρες όμως ο καιρός θα βελτιωθεί. Μόνο στα ορεινά τμήματα αναμένονται πάνω από 10 με 20 χιλιοστά βροχής. Στα πεδινά τμήματα δεν φαίνεται να υπάρχει δυναμική για πάνω από 3-5 χιλιοστά.\nΛάρισα: προβλέπεται αρχικά συννεφιά με μπόρες αλλά ο καιρός από το απόγευμα και μετά θα βελτιωθεί.\nΟι άνεμοι θα πνέουν αρχικά νοτιοανατολικοί 4 μποφόρ στα πεδινά και 5-6 μποφόρ στα θαλάσσια τμήματα αλλά από τις μεσημεριανές ώρες θα στραφούν παντού σε νοτιοδυτικούς 4 μποφόρ στα πεδινά τμήματα και 4 με 5 και στα θαλάσσια τμήματα με εξασθένηση το βράδυ.\nΗ θερμοκρασία θα κυμανθεί σε υψηλά για την εποχή επίπεδα και συγκεκριμένα σε\nΣΥΝΟΛΙΚΑ ΧΙΛΙΟΣΤΑ ΒΡΟΧΗΣ ΣΤΗ ΧΩΡΑ ΤΟ ΔΙΗΜΕΡΟ 3-4/3/2020.\nΑνώνυμος Τρίτη, 3 Μαρτίου 2020 - 8:31:00 π.μ. EET\nΣτην Αυστραλία τα καλοκαίρια έχουν διπλάσια διάρκεια από τους χειμώνες, λόγω των αυξανόμενων θερμοκρασιών,όπως μεταδίδει το BBC. Σύμφωνα με το Αυστραλιανό Ινστιτούτο το καλοκαίρι στο μεγαλύτερο μέρος της χώρας έχει επιμηκυνθεί κατά ένα μήνα τα τελευταία 20 χρόνια σε σχέση με τα μέσα του περασμένου αιώνα, ενώ ο χειμώνας έχει συρρικνωθεί. Μεταξύ 2014 και 2018 τα καλοκαίρια ήταν κατά 50% μεγαλύτερα.\nΤα ευρήματα, πάντως, δεν συνιστούν μία ένδειξη για το τι θα γίνει στο μέλλον, αλλά για ό,τι συμβαίνει τώρα, εξηγεί ο Richie Merzian από το Ινστιτούτο. Η Αυστραλία βίωσε μία καταστροφική περίοδο πυρκαγιών κατά την οποία έχασαν τη ζωή τους 33 άνθρωποι και 1 δισ. ζώα. Κι ενώ οι επιστήμονες πιστεύουν ότι η κλιματική αλλαγή δεν είναι ο βασικός λόγος για τις πυρκαγιές, οι ξηρές συνθήκες που τις ευνοούν γίνονται όλο και πιο συχνές και πιο έντονες.\nΣτην ανάλυσή του, το Αυστραλιανό Ινστιτούτο συνέκρινε επίσημα στοιχεία του Γραφείου Μετεωρολογίας από το 1999 ως το 2018 με παλιότερα στα μέσα του 20ου αιώνα και βρήκε ότι οι καλοκαιρινές θερμοκρασίες διαρκούν 31 μέρες περισσότερο σε σχέση με τις δεκαετίες του 1950 και του 1960, ενώ ο χειμώνας κρατάει 23 μέρες λιγότερο. Σε μερικές περιοχές της Νέας Νότιας Ουαλίας οι θερινές θερμοκρασίες επιμηκύνονται ακόμα και για εφτά βδομάδες, δηλαδή, σχεδόν 50 μέρες σε σχέση με τις δεκαετίες του 1950 και του 1960.\n"Τα καλοκαίρια μεγαλώνουν ακόμα περισσότερο τα τελευταία πέντε χρόνια και έχουν διπλάσια διάρκεια από τους χειμώνες", παρατηρεί ο Merzian. "Θερμοκρασίες που θεωρούνταν φυσιολογικές για ένα διάστημα τριών μηνών το 1950 και το 1960, καταγράφονται πλέον από τον Νοέμβριο μέχρι τον Μάρτιο" συνεχίζει ο ίδιος που θεωρεί ότι η παγκόσμια υπερθέρμανση έχει κάνει τα αυστραλιανά καλοκαίρια πιο επικίνδυνα από ό,τι ήταν.\nΗ αυστραλιανή κυβέρνηση επικρίθηκε για τις πολιτικές της για το κλίμα, κατά τη διάρκεια των φετινών πυρκαγιών, με τον πρωθυπουργό Scott Morrison να κατηγορείται για αδράνεια. Η Αυστραλία είναι από τους μεγαλύτερους ρυπαντές με διοξείδιο του άνθρακα ανά άτομο, διότι η βιομηχανία της βασίζεται σε αυτό. Ο Morrison επιμένει ότι η Αυστραλία αντιμετωπίζει την πρόκληση καλύτερα από τις περισσότερες χώρες και τηρεί τις διεθνείς δεσμεύσεις.


Nutrition Archives - Gymnasu.gr\n31 Ιούλ: ΠΟΣΕΣ ΘΕΡΜΙΔΕΣ ΕΧΟΥΝ ΤΑ ΓΛΥΚΑ ?\n12 Φεβ: ΟΛΗ Η ΑΛΗΘΕΙΑ ΓΙΑ ΤΗΝ ΣΟΚΟΛΑΤΑ\n25 γραμμ. πικρής σοκολάτας μας παρέχουν:\nΕνέργεια (θερμίδες)\t132\nΠρωτεΐνες (g)\t0,5 (2%)*\nΛιπαρά (g)\t7,5 (50%)\nΥδατάνθρακες (g)\t15,7 (48%)\nΧοληστερίνη (mg)\t8\nΒιταμίνη Ε (mg)\t0,3 (3%)**\nΑσβέστιο (mg)\t84 (10%)\nΚάλιο (mg)\t59 (2%)\nΜαγνήσιο (mg)\t8 (3%)\nΣίδηρος (mg)\t0,3 (2%)\nΨευδάργυρος (mg)\t0,5 (3%)\nΑντιοξειδωτικά (ORAC)\t3250 (108%)***\nΚαφεΐνη (mg)\t25\n* Ποσοστό επί των συνολικών θερμίδων\n**Ποσοστό επί της συνιστώμενης ημερήσιας πρόσληψης (ΣΗΠ)\n*** Δεν υπάρχει συνιστώμενη πρόσληψη\n16 Δεκ: Τί πρέπει να τρώω πριν την άσκηση;\nΗ σωστή επιλογή γεύματος πριν την άσκηση ή την προπόνηση είναι σημαντική για τον αθλούμενο καθώς θα βοηθήσει στην μέγιστη απόδοση, αποφεύγοντας τα δυσάρεστα συμπτώματα της υπογλυκαιμίας όπως είναι η κόπωση και η νευρικότητα.\nΤα γεύματα ειδικά αυτά που θα καταναλωθούν 3-4 ώρες πριν την άσκηση, πρέπει να είναι εύπεπτα και ισορροπημένα με επαρκείς ποσότητες υδατανθράκων και πρωτεΐνης και ελάχιστης ποσότητας λίπους.Καλό είναι επίσης, ν’αποφεύγονται τρόφιμα που είναι υψηλά σε φυτικές ίνες καθώς ευνοούν τις πεπτικές διαταραχές.Πρακτικές συμβουλές προ-προπονητικών γευμάτων αναλόγως με τον χρόνο που μεσολαβεί μέχρι την άσκηση είναι οι ακόλουθες:\nΕπιλογή γρήγορου γεύματος 3-4 ώρες πριν την προπόνηση\n07 Δεκ: Crash test στα χριστουγεννιάτικα γλυκά!\nΘερμίδες (kcals)\tΛιπαρά (γραμμάρια)\nΚουραμπιές 40 γρ.\t240\t9\nΜελομακάρονο 35γρ.\t190\t8\n( 1 κομμάτι 200γρ.)\nΔίπλες (1 τεμάχιο 45γρ.)\t170\t4.5\n(1 κομμάτι 100γρ.)\n( 1φέτα 100 γρ.)\nΙταλικό πανετόνε 110γρ.\t405\t18\n20 Νοέ: ΤΙ ΠΡΕΠΕΙ ΝΑ ΤΡΩΩ ΠΡΙΝ ΤΗΝ ΑΣΚΗΣΗ ?\n03 Οκτ: ΠΟΤΕ ΝΑ ΦΑΩ ΕΝΑ ΤΕΡΑΣΤΙΟ ΓΕΥΜΑ ΩΣΤΕ ΝΑ ΜΗΝ ΓΙΝΕΙ ΟΛΟ ΛΙΠΟΣ ?\nΗ καλύτερη ώρα για να… αμαρτήσουμε είναι αμέσως μετά την άσκηση, ιδιαίτερα όταν αυτή είναι παρατεταμένης διαρκείας. Και αυτό γιατί οι μύες έχουν ήδη καταναλώσει μεγάλες ποσότητες ενέργειας (θερμίδων), κυρίως από γλυκογόνο, τη μορφή δηλαδή που αποθηκεύονται οι υδατάνθρακες στους μύες και στο ήπαρ – έχουμε λοιπόν καταναλώσει σχεδόν όλα τα αποθέματα σε υδατάνθρακες και οι μύες μας ζητούν νέα φορτία ενέργειας. Έτσι, τρώγοντας στα πρώτα 30 λεπτά μετά την άσκηση, τα θρεπτικά στοιχεία των τροφίμων που καταναλώνουμε χρησιμοποιούνται για την αναπλήρωση του γλυκογόνου που κάψαμε. Επιπλέον, καίμε ένα σημαντικό μέρος των θερμίδων τους γιατί, όπως είναι γνωστό, ο μεταβολισμός διατηρείται αυξημένος μέχρι και 1 ώρα μετά το πέρας της άσκησης. Τέλος, ας μην ξεχνάμε, ότι η λήψη τροφής αμέσως μετά την άσκηση μειώνει την υπερπαραγωγή κορτιζόλης, της ορμόνης δηλαδή που είναι υπεύθυνη για τη δημιουργία του αντιαισθητικού κοιλιακού λίπους! Συμπερασματικά, η καλύτερη ώρα για μακαρονάδα, πίτσα, γλυκό ή άλλο γευστικό αμάρτημα πλούσιο σε υδατάνθρακες, είναι μετά και όχι πριν την άσκηση. Από την άλλη, αν δεν γυμνάζεστε καθόλου, δεν υπάρχει «καλύτερη ώρα» για διατροφικές παρεκτροπές: ό,τι φάτε σε υπερβολική ποσότητα, θα σας «κάτσει», δηλαδή θα γίνει -το πιθανότερο- σωματικό λίπος.


Μπάσκετ ΕΣΚΑΗ: Οι Όμιλοι Παίδων κι Εφήβων – Οι μικροί στα Ανδρικά – Όλες οι ημερομηνίες - Ηλεία Οικονομία\nΜπάσκετ ΕΣΚΑΗ: Οι Όμιλοι Παίδων κι Εφήβων – Οι μικροί στα Ανδρικά – Όλες οι ημερομηνίες\nΠραγματοποιήθηκε ο διαχωρισμός και η κλήρωση των ομίλων σε Παιδικό και Εφηβικό πρωτάθλημα μπάσκετ της ΕΣΚΑ-Η.\nΑ’ ΟΜΙΛΟΣ: Απόλλων, Α.Ο. Δύμης ’07, Ολυμπιάδα, Αίολος Αγυιάς, Αστέρια Αχαϊας, Προμηθέας,Α.Ε. Αγυιάς, Απολλωνιάδα, Αραχωβίτικα/Ακταίο, Αχαιός ’47\nΒ’ ΟΜΙΛΟΣ: Παναχαϊκή, ABC/Προοδευτική, Εσπερος ΑΟΠΑ, Ακράτα, ΕΑ Παραλίας, Προμηθέας 2014, Νέοι Εσπερου ΑΟΠΑ, Ηφαιστος/Αχιλλέας, ΕΑΠ, Κεραυνός Αιγίου.\nΓ’ ΟΜΙΛΟΣ: Κόροιβος, Ανδραβίδα, Τιτάνες Πύργου, Υπερίων, Ιφιτος Πύργου, ΑΓΕ Ζακύνθου, Κεφαλονιά, Ληξούρι, Κεφαλονιά, Ηρακλής Πύργου.\nΑ’ ΟΜΙΛΟΣ: Γαστούνη, Ολυμπιάδα, Απόλλων, Ιτιές, Αραχωβίτικα/Ακταίο, Γλαύκος, Παναχαϊκή, Κόροιβος, Ολυμπιονίκης, Ηρακλής Πύργου, Κεφαλονιά.\nΒ’ ΟΜΙΛΟΣ: Αχαγιά ’82, Προμηθέας, Παναχαϊκός, ΕΑ Παραλίας, Α.Ο. Δύμης ’07, Αίολος Αγυιάς, ABC/Προοδευτική, Ακράτα, Κεραυνός Αιγίου, Αχαιός ’47, Νέοι Εσπερου ΑΟΠΑ.\n* * * ΟΛΟ ΤΟ ΠΡΟΓΡΑΜΜΑ στον σχετικό ιστότοπο της ΕΣΚΑΗ (Εδώ) – http://eskah.gr/prwtathlimata/\n* Σε ότι αφορά τα ανδρικά τοπικών κατηγοριών, το τζάμπολ στην Α1 και στην Α2 Κατηγορία των ανδρών προγραμματίστηκε για τις 7 Οκτωβρίου, ενώ 11 Νοεμβρίου θα ξεκινήσει η Β’ Κατηγορία ανδρών.\nΤο πρώτο τζάμπολ στις Γ1 Κατηγορία θα γίνει στις 20 Ιανουαρίου, στην Γ2 Κατηγορία ανδρών στις 20 Φεβρουαρίου και στην Α’ Κατηγορία γυναικών στις 20 Ιανουαρίου. Το παιδικό και το εφηβικό πρωτάθλημα θα αρχίσουν 16 Σεπτεμβρίου, το πρωτάθλημα κορασίδων και των νεανίδων στις 25 Νοεμβρίου. Το τουρνουά μίνι θα αρχίσει στις 10 Φεβρουαρίου και το τουρνουά παμπαίδων 11 Νοεμβρίου.\n* Οι “μικροί” στα ανδρικά:\n– Στην Α1 Κατηγορία ανδρών οι ομάδες θα δηλώνουν στην 12άδα τέσσερις παίκτες κάτω των είκοσι δύο ετών , δηλαδή γεννηθέντες μέχρι το 1995 και μεταγενέσθερα. Από αυτούς ένας υποχρεωτικά πρέπει να είναι στην 5άδα καθόλη την διάρκεια του αγώνα. Σε αντίθετη περίπτωση το παράπτωμα θα χαρακτηρίζεται σαν «αντικανονική συμμετοχή αθλητή» με τις κυρώσεις που προβλέπει ο κανονισμός της ΕΟΚ. Προσέξτε, σε περίπτωση αποβολής λόγω φάουλ και των τεσσάρων αθλητών, ηλικίας έως 22 ετών, κατά την διάρκεια του αγώνα η ομάδα δύναται να χρησιμοποιήσει αθλητή διαφορετικής ηλικίας. Ομως σε όλες τις άλλες περιπτώσεις (αποβολές, τραυματισμούς, έχουν δηλωθεί λιγότεροι από 2+2 κ.λ.π ) η ομάδα θα συνεχίσει τον αγώνα με τέσσερις παίκτες.\n– Στην Α2, Β , Γ1 και Γ2 Κατηγορία ανδρών οι ομάδες θα δηλώνουν στην 12άδα τέσσερις αθλητές κάτω των 22 ετών. Από αυτούς θα πρέπει υποχρεωτικά να υπάρχει στην 5άδα τουλάχιστον ένας καθόλη την διάρκεια του α’ 12λέπτου και από τους υπόλοιπους τρεις θα πρέπει να έχει συμμετοχή τουλάχιστον ένας. Σε αντίθετη περίπτωση το παράπτωμα θα χαρακτηρίζεται σαν «αντικανονική συμμετοχή αθλητή». Σε περίπτωση αποβολής λόγω φάουλ και των τεσσάρων αθλητών κατά την διάρκεια του α’ 12λέπτου, η ομάδα δύναται να χρησιμοποιήσει αθλητή διαφορετικής ηλικίας. Σε όλες τις άλλες περιπτώσεις (αποβολές, τραυματισμούς, έχουν δηλωθεί λιγότεροι από 2+2 κ.λ.π ) η ομάδα θα συνεχίσει τον αγώνα με τέσσερις παίκτες στο α’ δεκάλεπτο.\n* Ποινή μη προσέλευσης σε αγώνα:\nΣε περίπτωση που ομάδα δεν κατέβει να αγωνιστεί σε έναν αγώνα του πρωταθλήματος που συμμετέχει, εκτός από τον μηδενισμό, θα τιμωρείται με ποινή αφαίρεσης ενός βαθμού από το φετινό πρωτάθλημα και με ποινή ενός βαθμού από το επόμενο πρωτάθλημα αν συμμετάσχει σε Α1, Α2, Β, Γ1, Γ2 Κατηγορία ανδρών και Α’ Κατηγορία γυναικών.\nΟμάδα, η οποία δεν προσέρχεται να αγωνισθεί και δεν ειδοποιεί εγγράφως την ΕΣΚΑ-Η 24 ώρες πριν την έναρξη του αγώνα, θα επιβαρύνεται όλων των εξόδων τα οποία πρέπει να καταβάλει μέχρι τον επόμενο του αγώνα. Σε αντίθετη περίπτωση θα μηδενίζεται σε όλους τους επόμενους αγώνες μέχρι να τακτοποιηθεί η οφειλή!


Kawasaki Bikers - Προβολή θέματος - Που μπορω να βρω κατι τετοιο????\nΤώρα είναι 24 Ιουν 2018, 19:02\nΕυρετήριο Δ. Συζήτησης » Τεχνικά » Μετατροπές - Αναβαθμίσεις\nΠου μπορω να βρω κατι τετοιο????\n[ 73 Δημοσιεύσεις ] Μετάβαση στην σελίδα Προηγούμενη 1, 2, 3, 4 Επόμενο\nRe: Που μπορω να βρω κατι τετοιο????\nΤο λαμπακι το οποιο ειναι πιο πανω ειναι για την ρεζερβα... Οπως εχει και ενα το ninjaki στο κοντερ του που οποτε φτανει στην ρεζερβα αναλογα αναβει, πολυ η λιγο, ετσι ειναι και αυτο.... Και επειδη καποια στιγμη, ελπιζω δηλαδη, θα χτιστει το κενο θελω κατι πιο ομορφο απο το προηγουμενο λαμπακι\nΒάλε μιά τάπα απο γαριδάκια με pokemon.......\nΠέρα από τα αστεία στην θέση σου θα έβαζα ένα οργανάκι Π.Χ γιά θερμοκρασία\nρεύμα μπαταρίας....... αλλά μικρό όχι καμιά γκουμούτσα....\n12 Ιούλ 2010, 14:17\nΜηχανή: zx 636\nΓια να καταλάβω. Έχεις ένα λαμπάκι που όσο πέφτει η βενζίνη ανάβει όλο και πιο έντονα? Εάν είναι αυτό και έχω καταλάβει καλά το λαμπάκι σου είναι πυρακτώσεως και δουλεύει με 0-12V. Πας σε ένα κατάστημα ηλεκτρονικών και αγοράζεις ένα όργανο της αρεσκίας σου που να δείχνει τάση 0-12V. Μπορεί να είναι με LED με δείκτη ή ότι άλλο θέλεις. Αποσυνδέεις το λαμπάκι και στην θέση του συνδέεις το οργανάκι που έχεις. Έαν θέλεις για την μόστρα μπορείς στην μία άκρη της καλωδίωσης να βάλεις και ένα διακοπτάκι για να έχεις το οργανάκι ανοιχτό ή κλειστό. Εάν θέλεις περισσότερες πληροφορίες και εάν έχω καταλάβει σωστά μίλα\n12 Ιούλ 2010, 16:38\nWhite ακριβως οπως το ειπες ειναι....\n12 Ιούλ 2010, 19:34\nΟπότε αν χρειάζεται κανείς πληροφορίες πείτε μου να σας πω πως γίνεται η συνδεσμολογία.\n12 Ιούλ 2010, 20:00\nΛογικα θα τα καταφερω με τα καλωδια μια και το κοντερ μονος μου το εβαλα... Απλα τωρα εγω πως θα το ζητησω δεν καταλαβα....\n12 Ιούλ 2010, 20:02\nΣε μαγαζί με ηλεκτρονικά θα ζητήσεις ένα οργανάκι για ένδειξη τάσης 0-12V (Καλύτερα να πάρεις ένα 0-20V για να μην στο κάψει σε κάνα spike). Μπορείς να πάρεις οθονίτσα τύπου LED ή κάτι σε αναλογικό. Ανάλογα τι σου αρέσει εσένα. Ζήτα να σου δείξει μερικά και αποφάσισε. Εκτός από αυτό αν βάλεις διακόπτη για να το ανοιγοκλείνεις ξεχωριστά ζήτα ένα διακόπτη on/off.\n12 Ιούλ 2010, 20:17\nhttp://viewitem.eim.ebay.gr/12v_Battery_Monitor_charge_status_indicator_voltage/160447512337/item Κατι τετοιο ας πουμε...????\n12 Ιούλ 2010, 20:46\nΟχι δεν ειναι αυτο που θελεις.\nΑυτο ειναι για να σου διχνει την κατασταση της μπαταριας\nVoltage (greater than) --- Display\n13.2 v --- Green\n12 v --- Amber\n11.5 v --- Red\n11.3 v --- Red 2 blinks, repeat…\n11.1 v --- Red 3 blinks, repeat…\nLess than 11.1 v --- Red 4 blinks, repeat…\nΑυτο που σου λεει ο white ειναι lcd οθονη ως βολτομετρο\nΚάθε Τρίτη Μάστορα... και τα κουκιά μπαγλάν!\n12 Ιούλ 2010, 21:09\nΚατι σαν αυτο\nhttp://cgi.ebay.co.uk/Blue-LCD-Digital- ... 2341wt_932\nΑλλα θα πρεπει να μαθεις ποσα Βολτ αντιστοιχουν σε ποια σταθμη βενζινης\n12 Ιούλ 2010, 21:28\nΗ αληθεια ειναι οτι κοιταζω κατι πιο διακριτικο, σε λαμπακι οπως ηταν και πριν.... Γιατι δεν θα γαινεται και τοσο ωραια πιστευω\n12 Ιούλ 2010, 21:31\nΌπως τα λέει ο Bill είναι. Εκτός αν δεν καταλάβαμε καλά και θέλεις να βάλεις και πάλι λαμπάκι. Αν βάλεις λαμπάκι όμως δεν ψάχνεις κάτι τύπου LED γιατί τα LED είναι ψηφιακά (είτε δουλεύουν είτε όχι). Λάμπα πυρακτώσεως είναι αυτή που έχεις.\n12 Ιούλ 2010, 21:33\nΘα το κοιταξω σε λαμπακι γιατι αμα μπει σε led η σε οθονη θα πιανει πολυ χωρο\n12 Ιούλ 2010, 21:35\nLED=Light-emmitting diode. Με άλλα λόγια ηλεκτρονικός τρόπος παραγωγής φωτός σε μία συχνότητα-ένταση. LED λοιπόν = Λάμπα.\nΕσύ προφανώς ψάχνεις να βρείς κάτι για να ομορφύνει απλά το μηχανάκι και όχι το πρακτικό της υπόθεσης. Εάν αλλάξεις απλά λάμπα φρόντισε η νέα λάμπα που θα βάλεις να είναι πυρακτώσεως. Αυτό σημαίνει πως όσο ανέβαινει η τάση από τον μετρήτη που έχεις για την βενζίνη θα φωτίζει περισσότερο το λαμπάκι σου. Μπορείς εκτός από αυτά να βάλεις μια οθόνη σαν αυτή που έχει ο Coyote στο post του. Την ονομασία αυτής στην είπαμε ήδη εγώ και ο BillGeo. Ό,τι απορία συνέχισε να την δημοσιεύεις.\n12 Ιούλ 2010, 21:44\nΑπλα μια ερωτηση.... Προσπαθησα να συνδεσω το βασικο καλωδιο με το koso που εχει για δεικτη δενζινης με κουτακια και υπεθεσα οτι αναλογα το ρευμα που θα στελνει αυτο περιπου θα ειναι τα κουτακια.... Δεν λειτουγουσε καθολου.... Μηπως θα ειναι το ιδιο και με την οθονουλα????\n12 Ιούλ 2010, 21:54\nΜάλλον είναι όπως το φανταστικά εξ αρχής. Το λαμπάκι που έχεις είναι απλά για να σε προειδοποιεί πως ξεμένεις και δεν ανάβει περισσότερο όσο πέφτει η βενζίνη. Ίσως να είναι ιδέα σου. Για αυτό δεν λείτουργεί στο Coso. Και δεν θα λειτουργήσει και σε κανένα άλλο όργανο μέτρησης. Αν είχαν βάλει αισθητήρα για στάθμη δεν είχαν λόγο να μην το συνδέσουν σε ένα όργανο μέτρησης. Σιγά τα 10€ που θα ανέβαζε στο κόστος παραγωγής.\n12 Ιούλ 2010, 22:00\nΑρχιζει να αναβει οταν τελειωνει η βενζινη.... Και τελειωνει αναβει περισσοτερο και οταν ειναι στα τελειωματα μενει αναμενο.....\n12 Ιούλ 2010, 22:02\nΑνάβει σημαίνει αναβοσβήνει?\n12 Ιούλ 2010, 22:05\nΟσο πιο λιγη βενζινη εχει τοσο πιο δυνατο ειναι το φως....\n12 Ιούλ 2010, 22:07\nΤι αισθητήρα έχουν βάλει δεν καταλαβαίνω. Μου λες πως έχουν βάλει αισθητήρα στάθμης αλλά μόνο για την ρεζέρβα? Και έδωσαν για να μπεί αισθητήρας αλλά δεν έδωσαν για να μπεί για όλο το ρεζερβουάρ? Και για να ρίξουν το κόστος δεν έβαλαν μια οθόνη? Το Coso έχεις δοκιμάσει να το συνδέσεις και να το αφήσεις πάνω? Αν είναι όπως τα λες μόλις ανάψει ρεζέρβα θα σου δείξει πως είναι full και όσο πέφτει θα πέφτει και η ένδειξη στο Coso. Άλλη εξήγηση δεν έχω. Κερνάς pizza μπύρα και τα βρίσκουμε είναι η άλλη λύση.\n12 Ιούλ 2010, 22:14\nΔεν δειχνει καθολου ενδειξη το koso.... Ειναι λαμπακι ενδειξη ρεζερβας.... Οσο πιο λιγη βενζινη τοσο πιο πολυ φωτιζει.... Τι ακριβως ειναι αυτο η γιατι το εκαναν ειμαι ασχετος....\n12 Ιούλ 2010, 22:18


ΤΟ ΜΗΝΥΜΑ ΤΗΣ ΙΩΑΝΝΑΘΑΝ\nΝΑ ΚΟΙΤΑΖΕΙΣ ΜΕ ΤΗΝ ΚΑΡΔΙΑ ΣΟΥ\nΕΧΕ ΕΜΠΙΣΤΟΣΥΝΗ ΣΤΙΣ ΔΥΝΑΜΕΙΣ ΣΟΥ\nΜΑΘΕ ΝΑ ΠΕΤΑΣ ΨΗΛΑ ΚΑΙ ΠΕΤΑ!\nΓΙΑΤΙ ΜΑΚΡΥΤΕΡΑ ΒΛΕΠΕΙ Ο ΓΛΑΡΟΣ ΠΟΥ ΠΕΤΑ ΨΗΛΟΤΕΡΑ!!\nΟΛΑ ΕΙΝΑΙ ΚΑΛΑ!\nΑναρτήθηκε από ioanna στις 2:42 μ.μ. Δεν υπάρχουν σχόλια:\nΓΙΑ ΨΑΡΑΔΕΣ ΚΑΙ ΜΗ....\nΗ ΣΥΜΒΟΥΛΗ ΤΗΣ ΜΕΡΑΣ\nΑναρτήθηκε από ioanna στις 5:59 μ.μ. Δεν υπάρχουν σχόλια:\nΑναρτήθηκε από ioanna στις 6:56 μ.μ. 1 σχόλιο:\nΕΣΥ ΓΙΑ ΤΙ ΜΙΛΑΣ?\nΑναρτήθηκε από ioanna στις 8:31 μ.μ. Δεν υπάρχουν σχόλια:\nΑναρτήθηκε από ioanna στις 8:46 μ.μ. Δεν υπάρχουν σχόλια:\nΚΑΝΕ ΟΜΟΡΦΕΣ ΣΚΕΨΕΙΣ\nΑναρτήθηκε από ioanna στις 11:38 μ.μ. Δεν υπάρχουν σχόλια:\nΗΡΘΕ Η ΑΝΟΙΞΗ!!!!\nΚΑΛΩΣΟΡΙΣΤΕ ΤΗΝ ΑΝΟΙΞΗ!!\nΑΝΟΙΞΤΕ ΤΑ ΠΑΡΑΘΥΡΑ ΤΟΥ ΣΠΙΤΙΟΥ ΚΑΙ ΤΗΣ ΚΑΡΔΙΑΣ ΣΑΣ ΚΙ ΑΦΗΣΤΕ ΝΑ ΣΑΣ ΠΛΗΜΜΥΡΙΣΟΥΝ ΧΡΩΜΑΤΑ, ΑΡΩΜΑΤΑ, ΓΕΥΣΕΙΣ ΧΑΡΑΣ ΚΑΙ ΑΓΑΠΗΣ....\nΚΑΙ ΜΕΤΑ ΚΕΡΑΣΤΕ ΑΠΛΟΧΕΡΑ ΓΥΡΩ ΣΑΣ ΧΑΜΟΓΕΛΑ ΓΙΑΤΙ Η ΖΩΗ ΕΙΝΑΙ ΜΙΑ ΓΙΟΡΤΗ ΑΓΑΠΗΣ ΠΟΥ ΑΝΘΙΖΕΙ ΚΑΘΗΜΕΡΙΝΑ....:)\nΑναρτήθηκε από ioanna στις 3:35 μ.μ. Δεν υπάρχουν σχόλια:\nΜΕΙΝΕ ΓΙΑ ΠΑΝΤΑ ΠΑΙΔΙ\nΕτικέτες ΔΙΑΒΑΣΑ..., ΜΗΝΥΜΑ, ΜΟΥΣΙΚΑ ΤΑΞΙΔΙΑ\nΠΡΟΧΩΡΑ...ΟΣΟ ΣΕ ΠΑΙΡΝΕΙ ΚΙ ΟΣΟ ΔΕΝ ΣΕ ΠΑΙΡΝΕΙ...\nΑναρτήθηκε από ioanna στις 3:34 μ.μ. Δεν υπάρχουν σχόλια:\nΟ πατέρας τους πέθανε, όταν αυτά ήταν πολύ μικρά και η μάνα τους για να τα ζήσει δούλευε σε διάφορες δουλειές, γιατί ήταν πολύ φτωχιά.\nΜεγάλωσε και τα τέσσερα παιδιά και τα πάντρεψε αλλά όλα έμεναν μακριά.\nΑπό την κούραση και από την ταλαιπωρία αρρώστησε και δεν μπορούσε πια να δουλέψει. Και έπεσε στο κρεβάτι πολύ βαριά. Οι γείτονες δεν την έβλεπαν να πηγαίνει στην ξένη δουλειά και ανησύχησαν. Πήγε το πρωί μία γειτόνισσα για να δει τι είχε και δεν πήγε στη δουλειά και την βρήκε στο κρεβάτι πολύ άρρωστη.\nΠάει τότε η γειτόνισσα στην πρώτη κόρη και τις λέει να πάει στην μάνα της που είναι πολύ άρρωστη.\nΕκείνη δεν δέχτηκε να πάει γιατί έπλενε και είχε τα ρούχα μέσα στη σκάφη.\nΤότε, έστειλε την γειτόνισσα στην δεύτερη κόρη.\nΚαι αυτή όμως βρήκε δικαιολογία ότι ύφαινε.\n— Άντε κόρη μου, να υφαίνεις μέρα νύχτα και σταματημό να μην έχεις.\nΝα σου χαλάνε οι άνθρωποι τα υφαντά και να σε κυνηγούν παντού.\nΤότε θυμήθηκε την μικρή της κόρη και η γειτόνισσα πήγε και σ’ αυτή.\nΌταν είδε την γειτόνισσα να πηγαίνει στο σπίτι της τόσο πρωί, απόρησε. — Καλώς την, της είπε. Πώς είναι και ήρθες τέτοια ώρα;\nΗ γειτόνισσα της είπε ότι την γύρευε η μάνα της, που είναι πολύ άρρωστη.\nΗ κόρη της εκείνη τη στιγμή ζύμωνε και είχε το ζυμάρι μέσα στην σκάφη. Παράτησε όμως το ζύμωμα κι όπως ήταν με τη ζύμη στα χέρια έτρεξε στην μάνα της.\nΟύτε που ήθελε να πλυθεί, για πιο γρήγορα.\n— Να έχεις την ευχή μου κόρη μου!\nΝα πετάς από λουλούδι σε λουλούδι, να μαζεύεις το μέλι από τα λουλούδια, να φέρνεις την γλυκασιά.\nΝα είσαι χρήσιμη στον κόσμο.\nΤο ζυμάρι που είναι στα χέρια σου να γίνεται κερί, για τις εκκλησίες.\nΧωρίς εσένα και το κερί σου να μην μπορεί να λειτουργήσει ο παπάς.\nΜΗΝ ΓΥΡΙΖΕΤΕ ΤΗΝ ΠΛΑΤΗ ΣΤΟΥΣ ΓΟΝΕΙΣ ΣΑΣ,\nΤΡΕΞΤΕ ΚΟΝΤΑ ΤΟΥΣ ΟΤΑΝ ΣΑΣ ΤΟ ΖΗΤΗΣΟΥΝ\nΙΣΩΣ ΤΟ ΜΟΝΟ ΠΟΥ ΘΕΛΟΥΝ ΕΙΝΑΙ ΝΑ ΣΑΣ ΔΩΣΟΥΝ ΤΗΝ ΕΥΧΗ ΤΟΥΣ!\n***Αφιερωνω αυτο το παραμυθι στους γονεις μου και τους ευχαριστω που μου προσφεραν πραγματικα παρα πολλα!!\nΑναρτήθηκε από ioanna στις 4:46 μ.μ. Δεν υπάρχουν σχόλια:\nΕτικέτες ΔΙΑΒΑΣΑ... ΙΣΤΟΡΙΕΣ\nΤΟ ΜΗΝΥΜΑ ΤΗΣ ΑΝΑΣΤΑΣΗΣ\nΑναρτήθηκε από ioanna στις 2:32 μ.μ. Δεν υπάρχουν σχόλια:\nΕΚΤΙΜΑ ΤΗΝ ΟΜΟΡΦΙΑ ΟΠΩΣ ΕΙΝΑΙ\nΑναρτήθηκε από ioanna στις 4:42 μ.μ. Δεν υπάρχουν σχόλια:\nΑναρτήθηκε από ioanna στις 10:39 μ.μ. Δεν υπάρχουν σχόλια:\nΜια φορα κι έναν καιρο , σε μια βουνοκορφη\nβρισκοταν η φωλια ενός αετου που ειχε τεσσερα μεγαλα αυγα.\nΜια μερα το βουνο τρανταχτηκε από έναν σεισμο και τα αυγα\nκυλησαν φτανοντας κατω στο λιβαδι, σ’ένα κοτετσι.\nΟι κοτες θελησαν να προστατεψουν και να φροντισουν\nτα αυγα του αετου.\nΕτσι μια γρια κοτα προσφερθηκε να τα φροντισει\nκαι να τα προστατεψει\nΈνα πρωινο ένα αυγο ανοιξε και ενας πανεμορφος αετος\nΔυστυχως όμως , μεγαλωσε αναμεσα σε κοτες.\nΕτσι συντομα πιστεψε ότι και ο ιδιος ηταν απλως μια κοτα\nΑγαπουσε το σπιτι και την οικογενεια του αλλα το πνευμα του\nαναζητουσε κατι παραπανω\nΜια μερα ενώ επαιζε ο αετος κοιταξε στον ουρανο και\nειδε μια ομαδα πανισχυρων αετων που πετουσε ψηλα\n«Αχ!» φωναξε «μακαρι να μπορουσα να πεταξω όπως αυτά τα πουλια»\nΟι κοτες ξεσπασαν σε γελια\n«Δεν μπορεις να πεταξεις!\nΕσυ εισαι κοτα και οι κοτες δεν πετανε»\nΟ αετος συνεχισε να κοιταζει προς την πραγματικη του οικογενεια\nεκει ψηλα και ονειρευοτανοτι μπορουσε νε είναι μαζι τους\nΚάθε φορα που μιλουσε για τα ονειρα του\nτου ελεγαν ότι αυτό είναι αδυνατον\nκαι αυτό ακριβως αρχισε να πιστευει\nΑργοτερα επαψε να ονειρευεται και συνεχισε\nνα ζει την ζωη του σαν κοτα\nΥστερα από πολλα χρονια ζωης\nο αετος πεθανε σαν κοτα\nΓινομαστε αυτό που πιστευουμε\nΓι’αυτό αν ποτε ονειρευτεις να γινεις αετος\nακολουθησε τα ονειρα σου\nκαι όχι τα λογια μιας κοτας\nΠΟΛΛΑ ΑΣΤΕΡΙΑ ΘΑ ΠΕΣΟΥΝ ΑΠΟΨΕ ...ΙΣΩΣ ΕΝΑ ΕΙΝΑΙ ΤΟ...


Ο Λεωνίδας Κουτσόπουλος αυτοτρολάρεται για τα ποδοσφαιρικά: «Πέντε μετρήσαμε, πώς να είμαι» [εικόνα]\nΕνας από τους λόγους που ο Λεωνίδας Κουτσόπουλος αρέσει στους φανς του MasterChef είναι το χιούμορ του.\nΟ σεφ και κριτής «πετά» ατάκες και δεν διστάζει να τρολάρει τους παίκτες αλλά και τους άλλους δύο κριτές, δείχνοντας πως το χιούμορ του είναι αστείρευτο. Φυσικά, δεν οι τηλεθεατές τον αγαπούν διότι δεν «κολλάει» πουθενά και αυτοσαρκάζεται. Αυτό άλλωστε αποδεικνύει και το τελευταίο του InstaStory.\nΟ κριτής του MasterChef βρέθηκε την Καθαρά Δευτέρα στο Αγρίνιο για να παρακολουθήσει τον αγώνα του αγαπημένου του Πανιώνιου με τον Παναιτωλικό. Ωστόσο, ο Λεωνίδας Κουτσόπουλος δεν έμελε να χαρεί τη νίκη των «κυανέρυθρων» καθώς ηττήθηκαν από την ομάδα του Αγρινίου με 5-0.\nΜετά τον αγώνα, η φωτογραφία του σεφ με στεναχωρημένη έκφραση έγινε viral και τα αστεία memes έκαναν την εμφάνισή τους. «Αν η Τρίτη μετά από τριήμερο είχε πρόσωπο», γράφει η φωτογραφία που απεικονίζει τον κριτή του ριάλιτι μαγειρικής.\nΤη φωτογραφία πόσταρε ο Λεωνίδας Κουτσόπουλος στο Instagram, γράφοντας με χιούμορ: «Πέντε μετρήσαμε, πώς να είμαι…».


ΧΤΕΝΙΣΜΑΤΑ ΕΥΚΟΛΑ ΓΙΑ ΜΑΚΡΙΑ ΜΑΛΛΙΑ | Chicme.gr\nΧΤΕΝΙΣΜΑΤΑ ΕΥΚΟΛΑ ΓΙΑ ΜΑΚΡΙΑ ΜΑΛΛΙΑ….Ένα όμορφο χτένισμα πάντα δίνει ‘πόντους ομορφιάς’ σε μια γυναίκα! Τα περιποιημένα καλοχτενισμένα μαλλιά αναδεικνύουν το πρόσωπο μιας γυναίκας και συμβάλουν στο να έχει γενικότερα ένα κομψό look.\nΑν έχεις μακριά μαλλιά και πολυάσχολη καθημερινότητα τότε σίγουρα ψάχνεις χτενίσματα εύκολα για μακριά μαλλιά! Εγώ έψαξα και βρήκα 10 εύκολα και πολύ όμορφα χτενίσματα που είναι κατάλληλα για μακριά μαλλιά και μπορείς πολύ εύκολα να τα κάνεις μόνη σου.\nΔες τα χτενίσματα στις παρακάτω φωτογραφίες και δοκίμασε να κάνεις κάποιο από τα παρακάτω σήμερα κι όλας. Σίγουρα θα τα καταφέρεις!\n9 ΧΤΕΝΙΣΜΑΤΑ ΒΡΑΔΥΝΑ ΒΗΜΑ ΒΗΜΑ\n10 ΧΤΕΝΙΣΜΑΤΑ ΒΗΜΑ ΒΗΜΑ video\nE SHOP TSAKIRIS MALLAS\nΧΤΕΝΙΣΜΑΤΑ ΤΕΛΕΙΑ ΑΛΟΓΟΟΥΡΑ ΜΕ ΟΓΚΟ


Γ' Νεκροταφείο Αθηνών - Βικιπαίδεια\nΗ κεντρική είσοδος του Γ' Κοιμητηρίου Αθηνών.\nΤο Γ' Νεκροταφείο Αθηνών, βρίσκεται στη συνοικία Άσπρα Χώματα της Νίκαιας. Βρίσκεται στο ύψος του κόμβου των λεωφόρων Θηβών και Πέτρου Ράλλη και η κεντρική του είσοδος του είναι επί της οδού Καυκάσου. Η έκταση του κοιμητηρίου εντάσσεται στο Δήμο Νίκαιας και νυν Δήμο Νίκαιας - Αγ. Ιωάννη Ρέντη και διοικητικά υπάγεται στο Δήμο Αθηναίων.\nΑποτελεί το μεγαλύτερο κοιμητήριο σε έκταση των Βαλκανίων, με περισσότερα από 27.000 ταφικά μνημεία. Θεωρείται επίσης σημαντικό, επειδή εκεί αναπαύονται αρκετοί επώνυμοι Έλληνες. Στο βορειοδυτικό τμήμα του, στο ύψος όπου συναντώνται τα όρια των δήμων Νίκαιας, Κορυδαλλού, Αγ. Βαρβάρας και Αιγάλεω, περιλαμβάνει και Εβραϊκό νεκροταφείο, το δεύτερο συνολικά νεκροταφείο εβραϊκής κοινότητας στην Αθήνα. Στον περιβάλλοντα χώρο εντός του κοιμητηρίου, υπάρχουν μνημεία για τους εκτελεσθέντες του Μπλόκου της Κοκκινιάς και της Σφαγής του Αιγάλεω, αντίστοιχα.\nΠλησίον του κοιμητηρίου βρίσκονται το Δημοτικό Γήπεδο Νίκαιας, το Δ.Α.Κ. Νικαίας «ο Πλάτων» και το Γενικό Νοσοκομείο Νίκαιας Πειραιά «Άγιος Παντελεήμων».\n↑ Συνοικία IV (Άσπρα Χώματα), σελ.27-28 Αρχειοθετήθηκε 2017-03-22 στο Wayback Machine., dspace.lib.ntua.gr\n↑ Τμήματα Δημοτικής Περιουσίας Δήμου Αθηναίων, Τμήμα Γ’ Κοιμητηρίου cityofathens.gr\n↑ Η «βαριά βιομηχανία» του πένθους,kathimerini.gr\n↑ Τα Εβραϊκά νεκροταφεία στην Αθήνα Αρχειοθετήθηκε 2016-05-25 στο Wayback Machine., jewishmuseum.gr\n↑ 29 Σεπτέμβρη 1944 - Όταν οι ναζί αιματοκύλισαν το Αιγάλεω Αρχειοθετήθηκε 2016-09-30 στο Wayback Machine., ert.gr\nΑνακτήθηκε από "https://el.wikipedia.org/w/index.php?title=Γ%27_Νεκροταφείο_Αθηνών&oldid=7803850"\nΤελευταία τροποποίηση 09:53, 8 Οκτωβρίου 2019.


Αναστάσιος: Μνήμη του Αγίου Ιερομάρτυρος Θεράποντος, επισκόπου Κύπρου (14 Μαΐου)\nΟ Άγιος Θεράποντας, καταγόταν σύμφωνα με τον Ανδρέα Κρήτης, από ευγενείς και ευσεβείς γονείς. Καταφρόνησε όλες τις ανάγκες της ζωής και επιδόθηκε στη μελέτη της Ιερής Παράδοσης, όπως βιώνεται μέσα στην Εκκλησία.\nΑξίζει να σημειωθεί, ότι ο Άγιος Θεράπων δεν επιθυμούσε αξιώματα, υπάκουσε όμως στην εντολή της θείας Χάριτος και χειροτονήθηκε Επίσκοπος. Λάμπρυνε το αξίωμά του, έγινε διδάσκαλός της Ορθοδοξίας και υπήρξε ακριβής στο λόγο του. Μετέστρεψε πολλούς ανθρώπους από διάφορες αιρέσεις στην Αληθινή Πίστη της Ορθοδοξίας.\nΟ Άγιος Θεράπων αντιτάχθηκε και άσκησε κριτική στους εικονομάχους αποκαλώντας τους αιρετικούς και ασεβείς. Εκείνοι, μη ανεχόμενοι τη έντονη κριτική του Αγίου, τον συκοφάντησαν, τον φυλάκισαν και τον εξόρισαν.\nΑργότερα ήρθε στα Ιεροσόλυμα όπου με το λόγο και τις διάφορες αγαθοεργίες του ωφέλησε πολλούς ανθρώπους. Βλέποντας όμως τον κόσμο να τον τιμά και έχοντας ήδη γίνει αρκετά γνωστός σε όλη την εκεί περιοχή, αποφάσισε να αφήσει τα Ιεροσόλυμα και ήλθε στην Κύπρο. Όμως η φήμη του ήταν τόσο μεγάλη, που είχε εξαπλωθεί και στην πατρίδα μας.\nΑρχικά φιλοξενήθηκε από κάποιον Σώσιο, ο οποίος μαζί με την γυναίκα του ήταν φιλάσθενοι. Η γυναίκα του ήταν κατάκοιτη στο κρεβάτι για εννέα χρόνια με υψηλό πυρετό. Βλέποντας ο Άγιος την καλοσύνη τους, τους χάρισε διά του Χριστού την πολυπόθητη υγεία. Και άλλοι ασθενείς, όταν το έμαθαν, παρακαλούσαν τον Άγιο να τους θεραπεύσει και ο Άγιος, βάζοντας τα χέρια του επάνω στα κεφάλια τους, θεράπευε όλες τις ασθένειες, κηρύττοντας σε όλον τον κόσμο την Αληθινή Πίστη της Ορθοδοξίας.\nΚατά τη διάρκεια της επιδρομής των Αράβων στην Κύπρο, συνελήφθη και αποκεφαλίστηκε μπροστά στην Αγία Τράπεζα την ώρα που λειτουργούσε. Μόλις όμως έγινε αυτό, ουράνιες μελωδίες και ένα Άκτιστο Φώς κύκλωσε όλο το χώρο της Αγίας Τράπεζας. Αυτό το θέαμα στους πιστούς έδωσε δύναμη, ενώ στους Άραβες προκάλεσε φόβο και τύψεις για αυτό που έκαναν. Το σώμα του Αγίου Θεράποντος του Ιερομάρτυρα κηδεύτηκε από τους πιστούς, στο σημείο όπου και χτίστηκε ο πρώτος ναός του.\nΑναρτήθηκε από Αναστάσιος στις 12:03 μ.μ.


Χρονικό ενός προαναγγελθέντος διαζυγίου\nΧρονικό ενός προαναγγελθέντος διαζυγίου από ΑΝΤΩΝΗΣ ΠΟΛΥΔΩΡΟΥ article http://politis.com.cy/article/chroniko-enos-proanangelthentos-diazigiou Το ΑΚΕΛ είχε εξαρχής μπροστά του ξεκάθαρα -και εν πολλοίς αλληλοσυγκρουόμενα- δεδομένα, που καθιστούσαν την απόφασή του δύσκολη 19.06.2017 09:15\nΑΝΤΩΝΗΣ ΠΟΛΥΔΩΡΟΥ, 19.06.2017\nΤο ΑΚΕΛ είχε εξαρχής μπροστά του ξεκάθαρα -και εν πολλοίς αλληλοσυγκρουόμενα- δεδομένα, που καθιστούσαν την απόφασή του δύσκολη\nΗ επιλογή Μάικ Σπανού θα μπορούσε, υπό διαφορετικές συνθήκες και στηριζόμενη από άλλο κόμμα, να αποτελέσει μια εξαιρετική επιλογή. Έδινε -δυνητικά- μια διαφορετική επιλογή, εκφράζοντας τη φιλελεύθερη σχολή σκέψης, η οποία δεν εκφράζεται από καμιά από τις τρεις άλλες υποψηφιότητες. Δεν κουβαλούσε τα βαρίδια μιας αποτυχημένης κοινοβουλευτικής παρουσίας. Θεωρητικά, εφόσον είχε αφεθεί από το ΑΚΕΛ -και ο ίδιος έδειχνε αντιστάσεις- μπορούσε με μεγαλύτερη αξιοπιστία να διαχειριστεί μείζονος σημασίας θέματα, όπως αυτό της οικονομίας, απ’ ό,τι π.χ. ενδεχόμενη υποψηφιότητα Καζαμία, που δοκιμάστηκε ως υπουργός και απέτυχε. Ή του Τάκη Χατζηγεωργίου, το όνομα του οποίου επίσης συζητήθηκε. Ενώ όμως για οποιοδήποτε άλλο κόμμα θα ήταν επιλογή νίκης, για το ΑΚΕΛ (και τον ίδιο τον Σπανό) φάνταζε καταδικασμένη να αποτύχει είτε στην πορεία προς τις ομάδες βάσης είτε στην κάλπη. Διότι κουβαλούσε, για τον ΑΚΕΛικό, τα βαρίδια ενός ανθρώπου που είχε τα χαρακτηριστικά που το κόμμα διαχρονικά αντιστρατεύεται, και για τους υπόλοιπους, το ΑΚΕΛικό βαρίδι.\nΤο ΑΚΕΛ είχε εξαρχής μπροστά του ξεκάθαρα -και εν πολλοίς αλληλοσυγκρουόμενα- δεδομένα, που καθιστούσαν την απόφασή του δύσκολη. Γνώριζε ότι δεν μπορούσε να διεκδικήσει με αξιώσεις την προεδρία με δικό του υποψήφιο. Ήξερε, όμως, την ίδια στιγμή πως για να έχει οποιεσδήποτε απαιτήσεις στις προεδρικές εκλογές θα έπρεπε πρώτα να συσπειρώσει τη βάση του, πείθοντας όλους όσους -θεωρώντας ότι η πενταετία Χριστόφια πρόδωσε τις προσδοκίες τους- απείχαν από τις εκλογικές διαδικασίες να επιστρέψουν στην κάλπη και να το στηρίξουν. Κι αυτό μόνο μια ΑΚΕΛική υποψηφιότητα μπορούσε να το πετύχει. Επιλέγοντας να διαχειριστεί το πρώτο, το ΑΚΕΛ πήγε σε μια υποψηφιότητα που ουσιαστικά δεν πετύχαινε κανένα από τα δύο.\nΗ υποψηφιότητα Μάικ Σπανού είχε μεγαλύτερες δυσκολίες να συσπειρώσει τη βάση απ' ό,τι ένας ΑΚΕΛικός υποψήφιος ή κάποιος που τουλάχιστον θα προερχόταν από τον χώρο της Αριστεράς. Ακόμα κι αν περνούσε αλώβητη από τις ομάδες βάσης, επικεντρώνοντας στις χειρότερες επιλογές, ήταν ξεκάθαρο ότι αυτό θα ήταν αδύνατο να γίνει σε μια οκτάμηνη προεκλογική που θα καθιστούσε τις διαφορές, με έναν άνθρωπο προερχόμενο από τον φιλελεύθερο χώρο, ξεκάθαρες, σ’ ένα κομματικό ακροατήριο που αμφισβητεί πλέον ανοικτά το κόμμα. Όσοι έφεραν ως παράδειγμα την εκλογή Γιώργου Βασιλείου, κάνοντας λόγο για συνταγή που δοκιμάστηκε και πέτυχε, επέλεγαν να αγνοήσουν πως -μετά το 2004, την προεδρία Χριστόφια και την οικονομική κατάρρευση- ούτε το πολιτικό σκηνικό είναι το ίδιο, ούτε το ΑΚΕΛ. Τότε οι ψηφοφόροι του λειτουργούσαν πιο οπαδικά. Η κομματική συσπείρωση γύρω από τον Τάσσο Παπαδόπουλο το 2003, έναν από τους μεγαλύτερους διαχρονικά επικριτές του κόμματος, είχε φτάσει το 90% και υπήρξε μεγαλύτερη από αυτήν που ο Τάσσος πέτυχε στο ίδιο το ΔΗΚΟ (για να καταλάβει κάποιος το μέγεθος της αλλαγής δεν έχει παρά να διερωτηθεί τι συσπείρωση θα είχε ενδεχόμενη σήμερα στήριξη Νικόλα Παπαδόπουλου). Σήμερα το ΑΚΕΛ είναι το κόμμα οι ψηφοφόροι του οποίου απέχουν περισσότερο απ’ οποιουδήποτε άλλου. Στις τελευταίες βουλευτικές, η αποχή των οπαδών του, σύμφωνα με διάφορες μετρήσεις, πλησίασε το 40%. Αν δεν πείστηκαν να προσέλθουν και να ψηφίσουν το κόμμα τους -εν μέσω μιας δεξιάς διακυβέρνησης- πώς θεωρούσαν ότι θα το έπρατταν για έναν άνθρωπο ο οποίος ανήκει σε μια φιλοσοφία (αυτήν του Φιλελευθερισμού) που το ΑΚΕΛ δημιουργήθηκε για να αμφισβητήσει;\nΤην ίδια στιγμή η συγκεκριμένη υποψηφιότητα αποδείχθηκε αδύνατο να πείσει τους υπόλοιπους, στους οποίους υποτίθεται απευθυνόταν. Όχι μόνο διότι υπήρχε το προηγούμενο της πενταετίας ΑΚΕΛ, μια διαχρονική ρητορική που δεν εκφράζει τον μέσο πολίτη (εξ ου και η δήλωση Κυπριανού ότι και αυτός θα ήθελε ΑΚΕΛικό υποψήφιο, αλλά άλλο το τι λέει η καρδιά και άλλο η λογική), αλλά διότι ήταν τόσο ακραία αντίθετη από αυτήν του κόμματος που τον στήριζε. Γνωρίζοντας και τη συγκεντρωτικότητα στο ΑΚΕΛ, δημιουργούνταν αμφιβολίες για το πώς θα λειτουργήσει. Ποια επίδραση θα είχε στην προεδρία του -εφόσον εκλεγεί- το κόμμα; Τι θα ψηφίζε ο πολίτης επιλέγοντας τον εκλεκτό του ΑΚΕΛ; ΑΚΕΛ ή Μάικ Σπανό; Οι δηλώσεις αξιωματούχων που ακολούθησαν την πρώτη εμφάνιση Σπανού επέτειναν τις αμφιβολίες αυτές και έκαναν πιο επιφυλακτικό τον μη κομματικό ψηφοφόρο.\nΤο ναυάγιο Σπανού δεν αναιρεί το δίλημμα, ούτε περιορίζει τα βαρίδια που θα μεταφέρει οποιαδήποτε μελλοντική υποψηφιότητα του ΑΚΕΛ. Μια ανεξάρτητη υποψηφιότητα θα πρέπει να πετύχει το ακατόρθωτο: να πείσει τους ψηφοφόρους του ΑΚΕΛ ότι θα λειτουργήσει ως ένας ΑΚΕΛικός Πρόεδρος, και τους υπόλοιπους ότι θα είναι σχεδόν αντιακελικός. Από την άλλη, ένας υποψήφιος προερχόμενος από το ΑΚΕΛ ή την Αριστερά αναγκαστικά θα λειτουργήσει όπως προ 5ετίας ο Μαλάς. Στην πορεία της αναγκαστικής πόλωσης, ώστε να βρεθεί το κόμμα στον 2ο γύρο, θα αποξενώσει τους υπόλοιπους. Η πολυσυλλεκτικότητα είναι αυτή που μπορεί να του δώσει τη νίκη. Η κομματική συσπείρωση όμως είναι αυτή που θα του επιτρέψει να πάει στον δεύτερο γύρο για να τη διεκδικήσει.\nΕίναι γι’ αυτό που στο ΑΚΕΛ θα πρέπει να αποφασίσουν τι είναι πιο σημαντικό για το κόμμα τη δεδομένη στιγμή. Να διατηρήσει κάποιες πιθανότητες νίκης, επιλέγοντας μια πολυσυλλεκτική υποψηφιότητα, ή να περιορίσει τις πιθανότητες να μην βρεθεί στον δεύτερο γύρο με κομματικό που θα συσπειρώνει το κόμμα; Συμπεριλαμβάνοντας στην απόφαση και τι θα σήμαινε ενδεχόμενος αποκλεισμός από τον δεύτερο γύρο, και να βρεθεί το κόμμα ενώπιον του καταστροφικού διλήμματος Αναστασιάδης ή Παπαδόπουλος.\nΌχι μόνο επειδή αν όντως -όπως διατείνεται- για το ΑΚΕΛ το Κυπριακό αποτελεί προτεραιότητα, τότε δεν μπορεί παρά να αναγνωρίσει ότι άλλο Παπαδόπουλος κι άλλο Αναστασιάδης, αλλά και γιατί σε αντίθεση με την επιλογή Αναστασιάδη (η οποία αποκλείεται από τη διαχρονική ρητορική του), που δεν μπορεί να διεισδύσει στο κόμμα, αντίθετα το πιο πιθανόν είναι να το συσπειρώσει μετά από 10 χρόνια δεξιάς κυβέρνησης, η επιλογή Νικόλα Παπαδόπουλου εύκολα (όπως και αυτή προ 15ετίας) θα μπορούσε να θέσει υπό αμφισβήτηση την κομματική του συνοχή.\nΑΚΕΛ Συντάκτες Μάικ Σπανός\nΑΚΕΛ: Σύγχυση και προβληματισμός από τα όσα είπε ο Πρόεδρος\nΕύχομαι να πει τις απόψεις του στον κυπριακό λαό ο Πρόεδρος


mariola : Ομόφωνη απόφαση ΣΟΚ του Συνδέσμου Παρακαλάμιων Δήμων μετέφερε ο Πρόεδρος του Συνδέσμου και Δήμαρχος Ζίτσας στο Δημοτικό Συμβούλιο\nΌταν η υποκρισία για τον Καλαμά περισσεύει!\nΜετά την σχετική ομόφωνη απόφαση του Δ.Σ. του Συνδέσμου και την πρότασή της στους Δήμους που συμμετέχουν στο Σύνδεσμο για λήψη αντίστοιχων αποφάσεων των Δημοτικών Συμβουλίων, στη χτεσινή συνεδρίαση Δημοτικού Συμβουλίου Ζίτσας το 12ο θέμα ήταν η "Λύση Συνδέσμου Παρακαλάμιων Δήμων Προστασίας & Αξιοποίησης Ποταμού Καλαμά (άρθρο 250 Ν. 3463/2006)"\nΗ μη τήρηση των οικονομικών δεσμεύσεων των Δήμων για τη συνεισφορά τους στο ταμείο του Συνδέσμου\nΑιτία; Η έλλειψη οποιασδήποτε δράσης του Συνδέσμου πέρα από παχιά λόγια και η σκοπιμότητα του Δημάρχου Ζίτσας για την προβολή του σαν του μοναδικού που ενδιαφέρεται και αγωνίζεται για τον Καλαμά.\nΗ Πρόσκληση για συνεδρίαση του Δημοτικού Συμβουλίου στις 08-07-2016.\nΣτις αρχές του 2009, δέκα παρακαλάμιοι Δήμοι, με ομόφωνη απόφασή τους σύστησαν Σύνδεσμο, με σκοπό την "προστασία και την ανάδειξη του οικοσυστήματος- περιβάλλοντος του Καλαμά, όπως και τη βιώσιμη ανάπτυξη της περιοχής".\nΜετά τις αλλαγές στους Δήμους το 2014 στο Σύνδεσμο Παρακαλάμιων Δήμων συμμετέχουν εκπρόσωποι των Δήμων Ζίτσας, Πωγωνίου, Φιλιατών και Ηγουμενίτσας και δηλώνουν πως "στοχεύουν στην ανάπτυξη της ευρύτερης περιοχής μέσα από την ανάδειξη του περιβάλλοντος και φυσικά την αντιμετώπιση των περιβαλλοντικών ζητημάτων, που παρουσιάζονται στον ποταμό εδώ και πολλά χρόνια" και αποφασίζουν "μέσω της αύξησης του προϋπολογισμού, να προχωρήσουν στον έλεγχο των ποιότητας των νερών, με την λειτουργία 17 σταθμών μέτρησης που έχουν επιλεγεί σε συνεργασία με το Γενικό Χημείο του Κράτους, καθώς επίσης την εκπόνηση χρηματοδοτικής μελέτης"\nΤο Μάιο του 2015 οι εκπρόσωποι των Δήμων (Ζίτσας, Πωγωνίου, Ηγουμενίτσας, Σουλίου και Φιλιατών) που συγκροτούν το Σύνδεσμο συνεδρίασαν για την εκλογή του νέου Διοικητικού Συμβουλίου. Στη διάρκεια της συνεδρίασης όλοι οι συμμετέχοντες έδωσαν υποσχέσεις και ανέλαβαν δέσμευση "να εργαστούν με στόχο να λειτουργήσει ενεργά ο Σύνδεσμος για το σκοπό που συστάθηκε και δεν είναι άλλος από την αειφόρο ανάπτυξη και αξιοποίηση του ποταμού Καλαμά."\nΚαι φτάνουμε στο φετινό καλοκαίρι για να έχουμε την πρώτη "αγωνιστική" πράξη.\nΤο Δ.Σ. του αποφασίζει τη λύση του Συνδέσμου και προτείνει στους Δήμους που συμμετέχουν σ' αυτόν να πάρουν κι αυτοί με τη σειρά τους την απόφαση της κατάργησης.\nΣτη χτεσινή συνεδρίαση (8-7-2016) του Δημοτικού Συμβουλίου ο Δήμαρχος Ζίτσας κ. Μιχάλης Πλιάκος έκανε τη σχετική εισήγηση. Παρουσίασε το πρόβλημα της οικονομικής δυσπραγίας του Συνδέσμου, αφού οι Δήμοι που συμμετέχουν δεν έχουν καταβάλλει τα χρήματα τους αναλογούν.\nΕπίσης ανέφερε πως μόνο ο Δήμος Ζίτσας έχει συνεισφέρει κάποιο ποσό που παραμένει αναξιοποίητο (σ.σ. μόνο 5.000 από τις 9.750 που υποχρεούται). Είπε ακόμα για τη δημοτική υπάλληλο που απασχολείται στα γραφεία του Συνδέσμου και "κοντεύει να τρελαθεί" γιατί δεν έχει αντικείμενο. Και με περισσό θράσος τόνισε πως "έτσι κι αλλιώς ο Σύνδεσμος δεν έχει κάνει τίποτα" και γι' αυτό μόνος του ο Δήμος Ζίτσας προχωρά στις μετρήσεις σε συνεργασία με το Πανεπιστήμιο, αφού είναι ο μοναδικός που εννοεί αυτά που λέει κ.λ.π. Καμιά κουβέντα δεν ακούστηκε για την υποχρεωτικότητα των εισφορών εκ μέρους των Δήμων και σε σχετική αναφορά που έγινε για την προβλεπόμενη παρακράτηση από τις επιχορηγήσεις προς τους Δήμους έκανε την ερώτηση: "μα τι θέλετε, να μας κρατήσουν τα λεφτά";\nΤελικά μετά από τις διαφωνίες που εκφράστηκαν για την πρόταση και τις παρατηρήσεις για το έργο που (δεν) έχει επιτελέσει ο Σύνδεσμος αποφασίστηκε η αναβολή της συζήτησης και η επανεξέταση του θέματος σε ένα μήνα.\nΧαρακτηριστικό της σοβαρότητας που αντιμετωπίζεται το θέμα και τι συμβαίνει σ' αυτή την υπόθεση είναι πως ο πρόεδρος του Συνδέσμου και Δήμαρχος Ζίτσας κ. Μιχάλης Πλιάκος δεν ήξερε να απαντήσει σε ερώτηση για τους σκοπούς του Συνδέσμου αφού, όπως είπε, "δεν είχε μαζί του το καταστατικό".\nΓια την ιστορία στη συνάντηση στην Κληματιά το 2015 για τη συγκρότηση του Δ.Σ. του Συνδέσμου πρόεδρος εξελέγη ομόφωνα ο Δήμαρχος Ζίτσας κ.Μιχάλης Πλιάκος και αντιπρόεδρος ο Δήμαρχος Φιλιατών κ.Σπύρος Παππάς. Την Εκτελεστική επιτροπή εκτός από το δήμαρχο Ζίτσας την απαρτίζουν ο κ.Παν. Λιάκος (Δ. Ζίτσας) και ο κ.Τάσος Γιούνης (Δ. Πωγωνίου) με αναπληρωματικά μέλη το Δήμαρχο Φιλιατών κ. Σπύρο Παππά και την κ. Ρεγγίνα Δηλλαβέρη (Δ. Ηγουμενίτσας). Το Δήμο Σουλίου εκπροσωπούσε ο κ. Θεόδωρος Μπάτσης.\nΝα γελάς, να κλαίς, να οργίζεσαι;\nΓια το θέμα θα επανέλθουμε με νεότερη δημοσίευση γιατί καιρός είναι να αποκαλυφθεί τι συμβαίνει και να δοθούν εξηγήσεις.\nΔεν έγινε γνωστό αν οι υπόλοιποι Δήμοι πήραν κάποια απόφαση ή πότε πρόκειται να συζητήσουν, μιλάμε για εξαιρετικό συντονισμό! Σαν αυτόν που διακρίνει το Σύνδεσμο!\nΕτικέτες ΔΗΜΟΣ ΖΙΤΣΑΣ, ΚΑΛΑΜΑΣ\nΜια διδακτική ιστορία για τα ακίνητα της κατοχής που χάθηκαν για έναν τενεκέ λάδι\nΠέντε μικροδιηγήματα του χιονιού\nΚληματιά : Ένα υπέροχο ΒΙΝΤΕΟ από ψηλά με drone\nΟι "Κάτω από το δέντρο", το "Πριγκιπάτο του Ρογοζίου" και ένα κλαρίνο\nΈνα νέο Μουσείο «γεννιέται» στο Κάστρο!


Εορτασμός ημέρας της Αστυνομίας. (Φωτ.) | Far-West\nΑστυνομικό Ρεπορτάζ Εορτασμός ημέρας της Αστυνομίας. (Φωτ.) Η «Ημέρα της Αστυνομίας» και η μνήμη του Προστάτη του Σώματος Μεγαλομάρτυρα Αγίου Αρτεμίου εορτάστηκε σήμερα Κυριακή στην Κέρκυρα, την Ζάκυνθο και την Λευκάδα. Ο εορτασμός περιελάμβανε την τέλεση δοξολογίας, σήμερα το πρωί, στην Κέρκυρα στον Ιερό Μητροπολιτικό Ναό Υ.Θ Σπηλαιώτισσας. Στο πλαίσιο των εορταστικών εκδηλώσεων, πραγματοποιήθηκε εθελοντική αιμοδοσία των αστυνομικών για την ενίσχυση της Τράπεζας Αίματος του Σώματος, καθώς και παιδιών που πάσχουν από μεσογειακή αναιμία την Παρασκευή 18 Οκτωβρίου.\nΑΣΤΥΝΟΜΙΑ, Αστυνομικό ρεπορτάζ, Εορτασμός της Αστυνομίας, Κέρκυρα, Κοινωνία\nΚαραμανλής για Πατρών – Πύργου: Προσπαθούμε να διορθώσουμε τα λάθη των περασμένων ετών\tΒιβλιοθήκη Πύργου: Ο ναός της γνώσης


Αρχική -> Ερωτήσεις & Απαντήσεις\nΠως μπορώ να κάνω login;\nΣυμπληρώνετε το όνομα χρήστη και τον κωδικό στην αρχική σελίδα και κάνετε κλικ στο μπλε >.\nΚάνετε κλικ στο ‘Εγγραφή’ στην αρχική σελίδα και συμπληρώνετε όλα τα υποχρεωτικά πεδία που θα σας ζητηθούν και πατήστε το κουμπί ‘Καταχώριση’. Αφού επεξεργασθούν τα στοιχεία σας θα ειδοποιηθείτε μέσω e-mail για την ενεργοποίηση του λογαριασμού σας.\nΘα πρέπει να στείλετε e-mail στο support@stamelectronics.com\nΠως μπορώ να διαγράψω το λογαριασμό μου;\nΘα πρέπει να στείλετε e-mail στο info@stamelectronics.com\nΜπορώ να έχω πάνω από ένα λογαριασμό;\nΜπορείτε να έχετε όσους λογαριασμούς επιθυμείτε αρκεί το ΑΦΜ που θα καταχωρήσετε να είναι υπαρκτό και να αντιπροσώπευε τα πραγματικά στοιχεία έκδοσης του τιμολογίου.\nΑντικαταβολή: Με την παραλαβή των προϊόντων που έχετε παραγγείλει εξοφλείτε το οφειλόμενο ποσό στον συνεργάτη που θα σας φέρει την παραγγελία.\nΚατάθεση σε τραπεζικό λογαριασμό: Αφού έχετε συνεννοηθεί μαζί μας για το ακριβές ποσό που θα περιλαμβάνει και τα έξοδα αποστολής, εξοφλείτε την οφειλή σας στους λογαριασμούς της SΤΑΜ Electronics & ΣΙΑ Ε.E. στις τράπεζες EuroBank, ALPHA, Πειραιώς, Εθνική.\nΜετά την κατάθεση χρημάτων παρακαλούμε επικοινωνήστε με τηλεφωνικά ή μεσο FAXείτε μέσω email: info@stamelectronics.com\nΠρος το παρών η επιλογή είναι απενεργοποιημένη θα είναι σύντομα διαθέσιμη.\nΗ παραγγελία σας θα καταχωρηθεί στο σύστημα μας αυτόματα και θα εκτελεσθεί, εάν εισαχθεί εώς τις 13.00 την ίδια μέρα, ειδάλλως την επόμενη εργάσιμη.\nΚάποιο είδος ενώ το είχα παραγγείλει, δεν το παρέλαβα.\nΑυτό σημαίνει ότι το συγκεκριμένο προϊόν δεν είναι αυτή τη στιγμή διαθέσιμο στην αποθήκη μας. Καταχωρείται ωστόσο με τη μέθοδο του ‘BackOrder’ και μόλις γίνει η παραλαβή του από τον προμηθευτή μας, θα σας το στείλουμε με την επόμενη παραγγελία σας. Σε περίπτωση που σας ενδιαφέρει άμεσα το συγκεκριμένο προϊόν, παρακαλούμε επικοινωνήστε μαζί μας και θα σας ενημερώσουμε για το πότε ακριβώς το περιμένουμε ή αν μπορούμε να σας προτείνουμε κάποιο εναλλακτικό.\nΤο συνολικό κόστος της παραγγελίας μου, είναι και το πληρωτέο ποσό;\nΌχι, στο συνολικό πληρωτέο ποσό προστίθενται και τα έξοδα αποστολής, τα οποία ανάλογα με τη περιοχή και την ποσότητα της παραγγελίας διαφέρουν. Για περισσότερες λεπτομέρειες, παρακαλούμε επικοινωνήστε με το τηλεφωνικό κέντρο.\nΜπορείτε να επιστρέψετε προϊόντα που έχετε παραλάβει όταν:\nΠαραλάβατε άλλο προϊόν από αυτό που παραγγείλατε\nΤο προϊόν που παραλάβατε δεν είναι σύμφωνο με τις προδιαγραφές του\nΚάνατε λάθος στην παραγγελία σας\nΑπαιτείται επιδιόρθωση και παράλληλα καλύπτεται από την εγγύηση του κατασκευαστή\nΣτις δύο πρώτες περιπτώσεις δε επιβαρύνεστε με τα έξοδα αποστολής και η επιστροφή γίνεται μέσω του δικού μας συνεργάτη (ACS, Γενικής Ταχυδρομικής), ενώ στις δύο τελευταίες τα έξοδα αποστολής ανήκουν εξ’ ολοκλήρου σ’ εσάς. Απαραίτητη προϋπόθεση είναι η πρότερα επικοινωνία με το τεχνικό μας τμήμα\nΠοια διαδικασία ακολουθείται σε περίπτωση που κάποιο προϊόν χρειάζεται επισκευή;\nΕάν το συγκεκριμένο προϊόν καλύπτεται από την εγγύηση του κατασκευαστή, με τη παραλαβή, το τεχνικό τμήμα αναλαμβάνει την επιδιόρθωσή του. Σε περίπτωση που δεν υφίσταται δυνατή η επισκευή του, τότε ή σας στέλνουμε ακριβώς το ίδιο προϊόν καινούργιο ή πιστώνεται ο λογαριασμός σας με την αξία του προϊόντος.\nΣε περίπτωση που δεν καλύπτεται από την εγγύηση υπάρχει επιβάρυνση με το αντίστοιχο κόστος επισκευής.\nΟι τιμές που βλέπω είναι χονδρικής ή λιανικής; Συμπεριλαμβάνεται Φ.Π.Α. 23% ή 16% κατά περίπτωση;\nΟι τιμές που βλέπετε είναι οι προτεινόμενες λιανικής και συμπεριλαμβάνεται ο Φ.Π.Α.. Με την ολοκλήρωση της θα υπολογιστεί αυτόματα η έκπτωση σας βάση της τιμολογιακής πολιτικής της εταιρίας μας. Για μεγάλες ποσότητες όπου ενδιαφέρεστε για προσφορά, παρακαλώ στείλτε email στο sales@stamelectronics.comή επικοινωνήστε με το τηλεφωνικό κέντρο.\nΠως κάνω αναζήτηση ένα συγκεκριμένο είδος;\nΣτο πεδίο ‘Αναζήτηση Προϊόντων’ γράφετε τη λέξη κλειδί ή το όνομα του προϊόντος που ψάχνετε, ή ακόμη και τον κωδικό του εφόσον τον γνωρίζετε, και κάνετε κλικ στο ">". Εάν θέλετε να κάνετε αναζήτηση σε μία συγκεκριμένη κατηγορία, απλά διαλέξτε την κατηγορία που θέλετε από το μενού που βρίσκεται ακριβώς από κάτω. Τέλος σας δίνεται η δυνατότητα να αναζητήσετε κάποιο είδος χρησιμοποιώντας διαφορετικά κριτήρια. Σε αυτή τη περίπτωση κάνετε κλικ στη ‘Σύνθετη Αναζήτηση’ και συμπληρώνετε τα αντίστοιχα πεδία ανάλογα με τις προτιμήσεις σας.\nΕίμαι ιδιώτης και θέλω να προμηθευτώ κάποιο από τα προϊόντα σας. Τι μπορώ να κάνω;\nΜπορείτε να μας στείλετε ένα email με τις ακόλουθες πληροφορίες:\nπόλη και περιοχή στην οποία βρίσκεστε\nποιο προϊόν σας ενδιαφέρει\nκαι θα σας υποδείξουμε το κοντινότερο κατάστημα - συνεργάτη μας απ' όπου μπορείτε να το προμηθευτείτε.


Τόπος & μνήμη - Θεσσαλικές Επιλογές\nΑρχική Τόπος & μνήμη\nΆποψη της παλιάς Δημοτικής Αγοράς της Λάρισας\nΚρεοπωλεία, υποψήφιοι πελάτες, διερχόμενοι και ανά δύο μέτρα παρατεταγμένοι οι λούστροι με τα κασελάκια τους.\nΧρονολογία: Απρίλιος-Μάιος 1952.\nΑπό το αρχείο του Christopher Railey.\nΗ δύναμη της συνήθειας μας κάνει να προσπερνάμε, λόγω οικειότητας, πολλά σημεία της πόλης. Ένα από αυτά είναι και η εικονιζόμενη διώροφη κατοικία στην παλιά μου γειτονιά. Είναι η τελευταία μονοκατοικία, κτισμένη τη δεκαετία του 50 περίπου, επί της Αγίου Νικολάου, «μάρτυρας» των αλλαγών που έχουν γίνει στην περιοχή τις τελευταίες δεκαετίες.\nΠροσπαθώ να είμαι διακριτικός όταν φωτογραφίζω ένα σπίτι ή μια εξώπορτα. Συνήθως στα κλεφτά παρατηρώ το «αντικείμενο» του ενδιαφέροντος κι αν δοθεί η ευκαιρία το απαθανατίζω, διαφορετικά το αφήνω για κάποια άλλη στιγμή.\nΣέβομαι την ιδιωτικότητα των ενοίκων του ή την παρουσία διερχομένων. Ορισμένες φορές στέκομαι σε μια γωνιά και προσπαθώ να συνθέσω τον χώρο την εποχή που κατασκευάστηκε το οίκημα ή έγινε η προσθήκη του ορόφου. Πώς ήταν χωρίς τα ακαλαίσθητα κλιματιστικά ή τις τέντες στην πρόσοψή του. Ενοίκους σε στιγμές ξεγνοιασιάς να ρεμβάζουν στο μπαλκόνι, παιδιά να παίζουν στην αυλή.\nΚάποια στιγμή ένας φίλος με ρώτησε γιατί προσκολλήθηκα στη φωτογράφηση μόνο παλιών κατοικιών. Η απάντηση μου ήρθε αβίαστα. Στις εναπομείνασες κατοικίες της Λάρισας δεν συνάντησα τον νεοπλουτισμό και την υπερβολή των κατασκευών των τελευταίων 2-3 δεκαετιών. Και το σημαντικότερο, τα φωτογραφίζω για μένα. Οδός Καραθάνου.


29 | Δεκέμβριος | 2011 | Πανδοχείο\nΑρχείο για 29 Δεκεμβρίου 2011\nThe Walkabouts – Travels in the dustland (Glitterhouse, 2011)\nWalkabouts, Chris and Carla: έγιναν παρέα μου από την πρώτη στιγμή. Μου άρεσε η αύρα τους, κι ας μην έφτιαξαν ποτέ ένα δίσκο που να πω «θα τον έχω μαζί μου σε όλα τα επόμενα χρόνια». Μου άρεσε το ροκ εντ ρολλ τους, κι ας μην μου ανατάραζε την αδρεναλίνη στις αρτηρίες. Μου άρεσε που η ροκ ταυτότητά τους ήταν αυτονόητη, η αυθυπαρξία της στόχευε σε άλλες αισθήσεις. Θα βρισκόταν στα μέσα δωμάτια, κάθε φορά που θα επιστρέφαμε από τις πιο έξαλλες εκδοχές της. Μετά ήταν ο ερωτισμός που έβγαζαν ως ζευγάρι σε κάθε τους μπαλάντα και η ιδέα του δρόμου που έβγαινε σε κάθε τους δίσκο. Δεν χρειαζόταν να προσέξεις τους στίχους για να καταλάβεις πως όλα τους τα κομμάτια ήταν φτιαγμένα για σταθμούς, αναχωρήσεις, λεωφορεία, κινούμενα παράθυρα. Οι δρόμοι που έβλεπε το κάθε τραγούδι ήταν κάθε είδους, από μίζεροι και χορταριασμένοι ως πλατιοί και πολυποσχόμενοι. Αλλά πάντα ανοιχτοί.\nΑφού λοιπόν στην πορεία ταυτίσαμε και τις δυο μπάντες σε σάρκα μία, τις πιστώσαμε μηχανοδηγούς στις χαμηλές ταχύτητες, κι ας μην ήταν λίγες οι φορές που επιτάχυναν. Δεν ήταν κάτι που ποτέ δεν είχαμε ξανακούσει, ήμασταν και πλημμυρισμένοι από μέσες και ήσυχες συγχορδίες όλα αυτά τα χρόνια, εκατοντάδες μπαλάντες μας κάλυπταν, υπεραρκετές. Αλλά η δική τους μουσική είχε κάτι παραπάνω, είχε τα δικά της στρώματα, ήταν ευρύτερη από την γυμνή Americana ή τις α λα Calexico μουσικές της «ερήμου». Έκρυβε ευρωπαϊκότερες παιδείες, φολκ παιδιές, πιο διαχρονικές ποικιλίες. Μας καλόμαθαν σε τακτούς δίσκους, εξαφανίστηκαν τα τελευταία χρόνια, τώρα ξαναβγαίνουν στο δρόμο.\nΜας πήρε πολύ χρόνο να φτιάξουμε αυτό το νέο δίσκο. Για την ακρίβεια, έξι χρόνια. Δεν ήταν ότι σταματήσαμε να είμαστε μπάντα όλο αυτό το διάστημα, αλλά ότι άλλα πράγματα προηγήθηκαν. Η ίδια η ζωή κι από μόνη της είναι ένα δύσκολο πράγμα να κοντρολάρεις και να χαμηλώσεις τις ταχύτητες. Αλλά ήταν και κάτι άλλο: μετά το Acetylene ξέραμε ότι αν κάνουμε νέο άλμπουμ θα χρειάζεται να ακολουθήσει διαφορετική πορεία… γράφει ο Chris Eckman στην ιστοσελίδα της μπάντας αλλά δεν χρειάζεται: όλα αυτά είναι αυτονόητα κι αναμενόμενα εδώ: οι έρημες γαίες, οι σκονισμένες διαδρομές, και τα ανοιχτά τοπία. Μόνο που αυτή τη φορά οι γκριζιασμένες ζώνες οδηγούν σε ακόμα πιο μελαγχολικές πόλεις, όπου ζουν ρημαγμένοι απ’ τις σκληρές συγκυρίες άνθρωποι. Τότε ήταν οι μοναχικοί των κωμοπόλεων, τώρα είναι τα πολιτικά θύματα των πόλεων.\nΑλλά η μουσική ξανά μας παρηγορεί. Μάλλον τυχαία τα τρία πρώτα και τα τρία τελευταία κομμάτια του δίσκου σχηματίζουν εκλεκτό εξάσφαιρο. Η φωνητική θωπεία της Carla στο εναρκτικό My Diviner αισθάνομαι πως απευθύνεται αποκλειστικά σ’ εμένα. Η υπέροχη ερωτική της μπαλάντα Wild Sky Revelry, αντίθετα, ας μοιραστεί σε όλους όσους αξίζουν τέτοιο τάμα: – Ι’ll be your day of rest/put on your Sunday best… Ο Chris απ’ την άλλη παίρνει ξανά τις πιο υποβλητικές στιγμές: παραμορφώνει λέξεις και εικόνες που οφείλουν να παραμορφώνονται στο The Dustlands, φτιάχνει το ολόδικό του ροκ ποτό στο Long Drive in a Slow Machine και οδηγεί σαρδόνιος όσο ποτέ ένα ατόφιο ροκ εντ ρολλ διαμάντι, το Soul Thief, ένα από τα δυνατότερα τραγούδια της χρονιάς. Στην κοινή τους καταληκτήρια μπαλάντα Horizon Fade μοιάζουν σα να είναι εντελώς μόνοι τους, σα να μην είναι κανείς μας μπροστά. Ας αναφερθεί και η τρυφερή παραμυθία του They Are Not Like Us.\nΦυσικά από πίσω πάντα κινούνται διακριτικά οι σύντροφοι με τα έγχορδα, τις τρομπέτες, τα ηλεκτρονικά μηχανήματα. Το πλήρωμα δεν έχει αλλάξει: Terri Moeller, Michael Wells και Glenn Slater αλλά κι ένας νεόκοπος της συντροφιάς (Paul Austin, των Willard Grant Conspiracy και Transmissionary Six – άρα γνώστης των έξωθεν κι έσωθεν ερημότοπων) συνοδεύουν το ζεύγος. Πάντα ημίφωτοι και ελεγειακοί, οι storytellers των σταθμών ήρθαν προτού ξαναφύγουν. Και για όσους αντιλαμβάνονται μερικές κωδικές λέξεις, μπροστά τους είναι ξανά ένας wide-open road. [7.5/10]


ΑΙΣΘΗΣΕΩΝ ΓΕΥΣΕΙΣ: Polly Maggoo...απο τον Κεραμεικο στο Ψυχικό\nΓαλλικό μπιστρό, όπου από το 2009 σε ένα στενό του Κεραμεικού, απέκτησε φανατικό κοινό. Πριν λίγους μήνες μετακόμισε στο Ν.Ψυχικό.\nΟ νέος χώρος μοιράζεται σε δυο επίπεδα, έχει ένα πολύ ιδιαίτερο ντιζάιν με εκτυπώσεις από "Moulin Rouge" και αποπνέει έναν καλλιτεχνικό αέρα αν και σε κάποιο σημείο είναι στο όριο μια κιτς για κάποιους άποψης.\nΣτο menu, ένα signature-dish, που δεν πρέπει να χάσετε, είναι η σαλάτα φακή με σχοινόπρασο και αυγό ποσέ· η σπυρωτή υφή της, σε συνδυασμό με το άψογα βρασμένο αυγό ποσέ, την κάνουν το πιάτο που δε βγαίνει απ´τον κατάλογο.\nΤο ταρτάρ λαβράκι με λαδολέμονο και τσάϊβς ήταν ουδέτερο· ίσως να πρέπει να πειραματιστούν λίγο με το μαρινάρισμα, ώστε να αναδεικνύεται η φρεσκάδα της σάρκας του.\nΤο σουφλέ με μπρόκολο, αξίζει να το δοκιμάσετε· τα υλικά δένουν άρτια μεταξύ τους και το αποτέλεσμα είναι παραπάνω απο ικανοποιητικό.\nΤο μυλοκόπι με τη sauce aioli, χρειαζόταν παραπάνω ψήσιμο (κόβοντάς το, η σάρκα ήταν ροζ) και το σκόρδο στη sauce ακουγόταν τόσο έντονα, σε σημείο που πίκριζε και κάλυπτε τ´αρώματα του πιάτου.\nΣίγουρα όμως από μια αστοχία, δεν θα κριθεί ένα εστιατόριο που έχει εδραιώσει τη θέση του στην εστιατοριακή σκηνή της Αθήνας.\nΟ σολομός με τις ταλιατέλες ήταν αρκετά ζουμερός, αλλά ίσως του έλειπαν κάποια μυρωδικά που θα έδιναν μια άλλη νότα στο πιάτο.\nΤα γλυκά ήταν ανώτερα των προσδοκιών μου. Το μιλφέιγ με τραγανά φύλλα και κρέμα λεμονιού, ήταν αέρινα δροσιστικό και μια φοβερή σοκολάτα με σοκολατένια γκανας, θα σε κάνει, αν δεν ανήκεις στους chocomaniacs, σίγουρα να γίνεις!\nΚόστος κατ´άτομο γύρω στα €35 με κρασί και επιδόρπιο· εξαιρετική σχέση ποιότητας τιμής!\nΑγγέλου Σικελιανου 8\nΑναρτήθηκε από ΑΙΣΘΗΣΕΩΝ ΓΕΥΣΕΙΣ στις 11:05 μ.μ.\nΕτικέτες Βόρεια Προάστια, μεσογειακή κουζίνα, Ψυχικό


ΠΕΡΑ ΑΠΟ ΤΟ ΑΤΟΜΟ: Οκτωβρίου 2009\nΟ πανθειστής λέει : "Θεός είναι ο κόσμος και ο κόσμος είναι Θεός" και παραδέχομαι ότι αυτό δεν είναι χριστιανική άποψη. Ο πανενθειστής αντίθετα επιβεβαιώνει:"Ο θεός είναι μέσα στον κόσμο και ο κόσμος μέσα στο Θεό".\nΕπισκ. Διοκλείας Κάλλιστος (Ware)\nστο βιβλίο Οικολογική κρίση και ελπίδα, εκδ. Ακρίτας, σελ.29\nΕτικέτες Ανθολόγιον, επισκ.Διοκλείας π.Κάλλιστος (Ware)\nΑν είσαι ένοχος επειδή δεν είσαι ένοχος,\nτότε είμαι ένοχος\nΑντόνιο Χοσέ ντα Σίλβα, Ζευς\nΤο παραθέτει ο Έντγκαρ Μορέν στο βιβλίο του Ο Νεωτερικός κόσμος και το εβραϊκό ζήτημα, ελληνική μετάφραση Σάββα Μιχαήλ, εκδ. του Εικοστού Πρώτου,Αθήνα 2007, σελ. 37.\nΕτικέτες Ανθολόγιον, Αντόνιο Χοσέ ντα Σίλβα, Έντγκαρ Μορέν\nΠροέλευση αγιογραφίας: http://www.agiosloukas.org\nΗ εν λόγω εικόνα αγιογραφήθηκε στο Άγιον Όρος με ευθύνη του αρχιμανδρίτου Νεκταρίου Πέττα το 2009. Κάντε κλίκ πάνω στην εικόνα για να τη δείτε σε καλύτερη ανάλυση.\nΠερισσότερα στο agiosloukas.org.\nΕτικέτες Άγιο Όρος, άγιοι, άγιος Λουκάς ο ιατρός, ορθοδοξία\nΠηγή: εφημερίδα Φιλελεύθερος, 30-10-2009\nΔημοσιεύθηκε τον περασμένο Μάρτιο στον ημερήσιο Τύπο ότι το Υπουργικό ΣυμΒούλιο της Κυπριακής Δημοκρατίας αποφάσισε να εξουσιοδοτήσει την επίτροπο Νομοθεσίας να ετοιμάσει νομοσχέδιο για την αποτέφρωση και ταρίχευση των νεκρών, ώστε να μπορούν και οι Κύπριοι να έχουν «το δικαίωμα διάθεσης του πτώματός τους βάσει της προσωπικής τους επιλογής». Πρόσφατα δε, από δημοσιογραφικές και πάλι πηγές, πληροφορηθήκαμε ότι ο γενικός διευθυντής του Υπουργείου Εσωτερικών της Κύπρου δήλωσε ότι πριν το τέλος του χρόνου θα κατατεθεί στη Βουλή των Αντιπροσώπων για ψήφιση νομοσχέδιο που «θά δίνει το δικαίωμα της επιλογής για αποτέφρωση των νεκρών σε όλους τους κατοίκους της Κύπρου ορθοδόξους και μη». Παλαιότερη απόφαση του Υπουργικού Συμθουλίου, η οποία λήφθηκε το 2006, αφορούσε μόνο στους αλλοδαπούς, οι οποίοι διέμεναν στο νησί μας.\nΤό θέμα της καύσης των νεκρών στην Κύπρο, τέθηκε για πρώτη φορά από την Πολιτεία τό 2002. Τότε απασχόλησε συνεδρία του Υπουργικού Συμβουλίου, με αφορμή παλαιότερο αίτημα για αποτέφρωση της σορού του πρώην γ.γ. του ΑΚΕΛ Πλούτη Σέρβα, ο όποιος «είχε ζητήσει πριν το θάνατό του να μην ταφεί αλλά να αποτεφρωθεί η σορός του».\nΤο γεγονός αυτό μας υποχρεώνει να εκφράσουμε διά του παρόντος συνοπτικού άρθρου τη διδασκαλία της Εκκλησίας προς ενημέρωση των πιστών.\nΗ ταφή του νεκρού ως θεία εντολή, «γη ει και εις γην απελεύση» (Γεν. 3, 19), είναι πράξη τιμής και σεβασμού προς το ανθρώπινο σώμα και ταυτόχρονα σύμβολο ελπίδας καί αναστάσεως. Στην Παλαιά Διαθήκη ο πατριάρχης Ιακώβ ζήτησε από τον υιό του Ιωσήφ όταν πεθάνει να τον θάψει και μάλιστα στον τάφο των πατέρων του (Γεν. 47, 30).\nΣτην Καινή Διαθήκη ο ίδιος ο Κύριος δέχθηκε τον ενταφιασμό του σώματός του, λέγοντας στον Ιούδα: «Άφες αυτήν, εις την ημέραν του ενταφιασμού μου τετήρηκεν αυτό» (Ίωάν. 12, 7). Η θεόσωμη ταφή του Κυρίου ύπηρξε το αποκορύφωμα της επί γης κενώσεώς του. Το άψυχο σώμα του Χριστού ενωμένο με τη Θεότητα ενταφιάζεται. Ο αρχηγός της ζωής τίθεται εν τάφω. Ο ενταφιασμός του σαρκωθέντος Λόγου μάς υποδεικνύει τον τρόπο και της δικής μας εξόδου από τον πρόσκαιρο αυτό βίο. Κατά τον απόστολο Παύλο το ανθρώπινο σώμα «σπείρεται εν ψθορά, εγείρεται εν αφθαρσία» ( Α’ Κορ. 15, 42).\nΟ Μέγας Αντώνιος εκφράζων την παράδοση της Εκκλησίας ζήτησε από τους μαθητές του να τον ενταφιάσουν. «Θάφτε, λοιπόν το σώμα μου σεις και κρύψτε το υπό την γην... διότι εγώ κατά ταν ανάστασιν των νεκρών θα το πάρω πάλι από τον Σωτήρα άφθαρτο» ( Ο Μέγας Αντώνιος, Βίος καί Πολιτεία, εκδόσεις Ρηγόπουλου, Θεσσαλονίκη, 2000, σ. 150).\nΟ 7ος Κανόνας της Ζ’ Οικουμενικής Συνόδου επιτάσσει όπως ο καθαγιασμός της Αγίας Τράπεζας γίνεται με την τοποθέτηση σ’ αυτή λειψάνων αγίων μαρτύρων (Πηδάλιον, έκδοση “ Αστέρος” , Αθήνα, 1970, σ. 328). Είναι δε αυτονόητο ότι η ύπαρξη των λειψάνων προϋποθέτει την προηγηθείσα ταφή τους. Η καύση λοιπόν των νεκρών αντιστρατεύεται το θείο θέλημα, γιατί στερεί τους πιστούς της δυνατότητας να αγιάζονται από τα αδιάφθορα και χαριτόβρυτα λείψανα των ααγίων.\nΟ άγιος Συμεών, αρχιεπίσκοπος Θεσσαλονίκης και μεγάλος λειτουργιολόγος, αναφέρει ότι η έκχυση του ελαίου πάνω στο ένταφιασμένο λείψανο ανάγει την αρχή του στους αγίους αποστόλους (Ρ.G.166, 686).\nΑπό τις αρχαιολογικές έρευνες και ανασκαφές, τις κατακόμβες, τους τάφους των αγίων μαρτύρων και τα πλήθη των κοιμητηρίων μαρτυρείται η συνείδηση των πιστών και το αρχαίον έθος της Εκκλησίας στην ταφή των νεκρών. Η ταφή των νεκρών εκφράζει την πίστη της Εκκλησίας προς την Ανάσταση καί τήν αιώνιο ζωή. Ο σεβασμός προς τα λείψανα των κεκοιμημένων αποδεικνύει την πίστη μας στην αθάνατη ψυχή.\nΗ ταφή λοιπόν των νεκρών αποτελεί αρχαία και αδιάκοπη παράδοση της Εκκλησίας, η οποία στηρίζεται στο σεβασμό του ανθρωπίνου σώματος ως «ναόν του Θεού» (Πρβλ. Α’ Κορ. 3, 16).\nΗ Εκκλησία λοιπόν καταδικάζει την καύση των νεκρών και τη θεωρεί ως αντίθετη προς τη δογματική της διδασκαλία και ως πράξη αποκρουστική, η οποία προσβάλλει βάναυσα τους κεκοιμημένους. Η καύση των νεκρών αποτελεί ασέβεια προς τον Πλάστη και Δημιουργό, διότι αποδεικνύει απιστία προς τη μέλλουσα ζωή καί συμβολίζει τον αφανισμό και την ανυπαρξία. Είναι ταυτόχρονα αντίθετη προς τους υπό του Δημιουργού τιθέντας νόμους της φύσεως, oι οποίοι προνοούν φθορά και αποσύνθεση και όχι καύση. Η καύση των νεκρών είναι βιασμός της φύσεως, όπως ακριβώς οι πυρκαγιές των δασών φέρνουν την οικολογική καταστροφή.\nΟι υπέρμαχοι της καύσης των νεκρών επικαλούνται κυρίως ως λόγους, την εξοικονόμηση χώρου και τη μόλυνση του υπεδάφους. Οι δικαιολογίες όμως αυτές δεν ευσταθούν καί είναι «προφάσεις εν αμαρτίαις». Αφού oι άνθρωποι έχουν μολύνει την ατμόσφαιρα και απειλούν το όλο οικοσύστημα με τις καταχρήσεις και την ανεξέλεγκτη εκμετάλλευση των πόρων της Γης, υποκριτικά ισχυρίζονται ότι κινδυνεύει η υγεία τους από τους νεκρούς. Ακριβώς το αντίθετο θα συμβεί με την καύση των νεκρών. Τα αποτεφρωτήρια θα είναι εστίες οχληρίας και θα επιβαρύνουν την ήδη μολυσμένη ατμόσφαιρα. Επί πλέον, θα υπάρχει ο κίνδυνος συγκάλυψης εγκληματικών ενεργειών με την καταστροφή των τεκμηρίων.\nΤα βαθύτερα αίτια της επιθυμίας για την καύση των νεκρών είναι ο αγνωστικισμός, η αθεΐα και η έλλειψη πίστεως στη μετά θάνατο ζωή.\nΉ καύση των νεκρών είναι αποτέλεσμα της μηδενιστικής αντίληψης της ζωής και δουλικής υποταγής σε συνθήκες ξένες προς τη λειτουργία της φύσεως. Μόνο ελάχιστοι άθεοι, oι όποιοι τρέμουν με την ιδέα ότι είναι «κατ’ εικόνα Θεού» πλασμένοι, λόγω του εσωτερικού κενού της ψυχής τους και της διχασμένης προσωπικότητάς τους, ίσως να θελήσουν να εκφράσουν την επιθυμία να αποτεφρωθεί η σωρός τους, εκδιπλώνοντας έτσι την εωσφορική εγωκεντρική ιδιορρυθμία τους. Με την αλαζονική αυτή συμπεριφορά τους, αποκαλύπτουν την άσέβειά τους προς τον Θεό και την έλλειψη πίστεως στην ύπαρξη της αιωνίου ζωής. Φανερώνουν ακόμη το φόβο που τους διακατέχει και την απεγνωσμένη προσπάθειά τους να φιμώσουν την εξεγειρόμενη συνείδησή τους. Έχουν την ψευδαίσθηση ότι με την αποτέφρωση του σώματός τους θα καταλήξουν στην ανυπαρξία και το μηδενισμό. Με τον τρόπο όμως αυτό αποκόπτουν τους εαυτούς τους από την Εκκλησία δείχνοντας ότι δεν πιστεύουν στην ανάσταση των νεκρών και στον παντοδύναμο Θεό, ο οποίος δύναται στους έσχατους καιρούς να αναστήσει όλους ανεξαιρέτως τους ανθρώπους, ανεξαρτήτως του τρόπου του θανάτου τους. Με μόνη διαφορά ότι θα αναστηθούν «οι τα αγαθά ηοιήσαντες εις ανάστασιν ζωής», «οι δε τα φαύλα πράξαντες εις ανάστασιν κρίσεως» (Ίωάν. 5, 29).\nΌσοι από τους ορθοδόξους χριστιανούς επιθυμούν την καύση των νεκρών σωμάτων τους, ας γνωρίζουν ότι αποκόπτουν τους εαυτούς τους από το θεανθρώπινο σώμα του Χριστού. Η Εκκλησία, συνεπής προς τη διδασκαλία του ιερού Ευαγγελίου, έχει κάθε δικαίωμα να αρνηθεί την τέλεση της εκκλησιαστικής κηδείας και των εκκλησιαστικών μνημοσυνών, σε όσους θελήσουν νά αποτεφρωθούν μετά το θάνατο τα σώματά τους. Ουδείς δύναται να εξαναγκάσει την Εκκλησία να ενεργήσει αντίθετα προς τις πεποιθήσεις της.\nΑναρτήθηκε από ΠΕΡΑ ΑΠΟ ΤΟ ΑΤΟΜΟ στις 19:59 Δεν υπάρχουν σχόλια:\nΕτικέτες καύση νεκρών, κοινωνία, Κύπρος, Μητροπολίτης Κυρήνειας κ. Παύλος\n"Ἡ δημιουργική ἀρχή μία ἐστίν, ὁ Πατήρ καί ὁ Υἱός καί τό Πνεῦμα τό ἅγιον. Ὅταν οὖν ἐκ τοῦ Θεοῦ τά ἐκ τοῦ μή ὄντος προηγμένα λέγωμεν, τήν τε ἀγαθότητα, δι᾿ ἥν τό εἶναι ἔσχον, καί τήν ἐγγεγενημένην χάριν, ὅθεν ἕκαστον τοῦ εὖ εἶναι καταλλήλως μετεσχήκασι, καί τήν ἐπιγεγενημένην ὕστερον, δι᾿ ἥν πρός τό εὖ εἶναι τά διαπεπτωκότα ἐπανῆλθον, ὅταν ταῦτά τε καί περί τοιούτων ποιώμεθα τούς λόγους, ἀρχήν καί πηγήν καί αἴτιον καί τόν Υἱόν ἐν ἁγίῳ Πνεύματί φαμεν, οὐχ ἑτέραν, ἄπαγε, ἀλλά τήν αὐτήν, ὡς τοῦ Πατρός δι᾿ αὐτοῦ ἐν ἁγίῳ Πνεύματι καί προάγοντος καί ἐπανάγοντος καί συνέχοντος καλῶς τά πάντα. Ὁ δέ Πατήρ πρός τῷ πηγή τῶν πάντων εἶναι διά τοῦ Υἱοῦ ἐν ἁγίῳ Πνεύματι, καί πηγή καί ἀρχή ἐστι θεότητος, θεογόνος ὤν μονώτατος".\nΑγίου Γρηγορίου Παλαμά, Επιστολή πρώτη προς Ακίνδυνον\nΑναρτήθηκε από ΠΕΡΑ ΑΠΟ ΤΟ ΑΤΟΜΟ στις 19:38 Δεν υπάρχουν σχόλια:\nΕτικέτες άγιος Γρηγόριος ο Παλαμάς, Ανθολόγιον, Πατερικά\n"Ολίγος χρόνος έμεινεν εις εμέ να ζήσω μεθ’ υμών. Αλλά Εκείνο το Πνεύμα, το οποίον συνδέει ημάς, είναι κατά την φύσιν Αυτού αιώνιον Πνεύμα. Και εις τούτο το Πνεύμα το Άγιον, το εκ του Πατρός εκπορευόμενον, το Οποίον εφανέρωσεν εις ημάς ο Υιός Αυτού Ιησούς Χριστός, παραδίδω υμάς".\n11 Μαρτίου 1993\nΓέρων Σωφρόνιος του Essex, Τελευταίος λόγος\nΑπό το βιβλίο Άσκησις και θεωρία, εκδ. Ι.Μονής Τιμίου Προδρόμου Essex,Εssex 1996,σελ.191\nΑναρτήθηκε από ΠΕΡΑ ΑΠΟ ΤΟ ΑΤΟΜΟ στις 19:02 Δεν υπάρχουν σχόλια:\nΕτικέτες Ανθολόγιον, Γέρων Σωφρόνιος του Essex\n"Δόγμα είναι η έκφραση της μυστικής ζωής της εκκλησίας, η εν αγίω πνεύματι διατύπωση της τριαδικής εμπειρίας, μέσα στην οποία βαπτίζεται ολόσωμος ο άνθρωπος δια της εκκλησίας"\nΑρχιμανδρίτου Βασιλείου (Γοντικάκη),Εισοδικόν,εκδ.Ιεράς Μονής Ιβήρων,Άγιον Όρος 2003, σελ.20\nΕτικέτες Ανθολόγιον, π.Βασίλειος (Γοντικάκης)\nΑπάντηση: H οικογένεια μου...Ή μητέρα μου είναι μια θαυμάσια γυναίκα με πνευματικότητα και βάθος πολύ. Ό πατέρας μου είναι άνθρωπος με λεβεντιά και με μεγάλη καρδιά. Είναι μια αρχοντική, μποέμικη οικογένεια του Περού. Ξέρετε ποιοι είναι μποέμ; Όσοι γλεντούν τη ζωή τους. Οι καλλιτέχνες και οι διανοούμενοι. Ό πατέρας ανήκει σ' αυτούς. Αγαπούσε την οικογένεια του πολύ και Ιδιαίτερα εμένα. Οι γονείς μου, λοιπόν, πήγαιναν στην Εκκλησία, αλλά τίποτε πάρα πέρα. Εγώ φοιτούσα σ' ένα καθολικό γυμνάσιο, όπου οι καθηγητές ήσαν κληρικοί όμως ήταν αδύνατο να δεχτώ το Χριστιανισμό όπως μου τον παρουσίαζαν. Πίστευα πώς, ασφαλώς, θα υπήρχε κάτι άλλο. Από μικρός είχα διαβάσει βιβλία πολλά και είχα ασχοληθεί, με τις ανατολικές θρησκείες. όμως, όλα αυτά μίλαγαν πιο πολύ για μια ηθική για την υποχρέωση δηλαδή του ανθρώπου να ζει ηθικά και καλά πάνω στη γη, ενώ δεν έλεγαν τίποτε για την ανάγκη της μυστικής εν Χριστώ ζωής. Ή Ρωμαιοκαθολική Εκκλησία έχει ενταχθεί τόσο πολύ μέσα στα πλαίσια του κόσμου, πού γίνεται κοσμική αξία. Μια κοσμική αξία πού προσωπικά ήταν αδύνατο να την δεχτώ γιατί πάντα ζητούσα αυτή την υπέρβαση της αμεσότητας. Ήταν τότε πού ήμουν πολύ επηρεασμένος από τον Αμπώ πού για μένα είναι από τους μεγαλύτερους σουρεαλιστές της εποχής μας. Άφησα τις σπουδές και εγκατέλειψα το Περού. Δεν ενδιαφερόμουνα ποτέ να πάρω ένα πτυχίο. Έψαχνα. Πήγα στην Ευρώπη, στο Παρίσι και το Λονδίνο αναζητώντας το κάτι άλλο. Λες και βρισκόμουν σ' ένα λαβύρινθο από τον όποιο ζητούσα να βγω. Στο Παρίσι γνώρισα κάποιον πού κι αυτός πρώτα, ήταν καθολικός και αργότερα έγινε ορθόδοξος μοναχός. Μετά ήλθα στην Ελλάδα και βρήκα τον παπα-Γιώργη πού μ' έκανε ορθόδοξο.\nΑπάντηση: Αν εξαιρέσουμε τις περιπτώσεις πού πιο πάνω αναφέραμε, διαφωνία με τη γνώμη του Γέροντα, σημαίνει ότι παύεις να στηρίζεσαι στον άλλον και κλείνεσαι στον εαυτό σου. Αυτό δείχνει υπερηφάνεια. Αλλά οι μοναχοί είναι σαν τα παιδιά. Κάποιος φίλος μου είδε δυο μοναχούς στη Θεσσαλονίκη να ρωτάει ο ένας , τον άλλον: Καλά πώς και δεν πέφτει το ταβάνι του δωματίου αφού κρέμεται στον αέρα; Κι ο άλλος απάντησε: Α, δεν ξέρω, θα ρωτήσω το γέροντα μου. Ό Αγιορείτης για όλα θα ρωτήσει το γέροντα. Είναι σαν το παιδί Οι μοναχοί στο Άγιο Όρος βιώνουν μια συνεχή απαλλαγή από το φρόνημα το σαρκικό. Είναι αυτό πού στη γλώσσα τηςψυχαναλυτικής ονομάζουμε "συμβολικό ευνουχισμό". Όταν από τη ζωή του μονάχου λείπει ή ερωτική συνάντηση με τον Νυμφίο, τότε ο "συμβολικός ευνουχισμός" αποδεικνύεται κόλαση. Κατάσταση ανυπόφορη που κάνει το μοναχό ψυχρό σαν γερμανική μηχανή. Μονό οι νεκροί και οι ευνούχοι μπορούν να ζουν όντως ερωτικά.\nΒΙΒΛΙΟΓΡΑΦΙΑ: ΑΘΩΣ ΟΡΟΣ ΑΓΙΟ - ΠΟΛΙΤΕΙΑ ΑΝΘΡΩΠΙΝΗ. ΤΑΣΟΣ ΜΙΧΑΛΑΣ 1981\nΑναρτήθηκε από ΠΕΡΑ ΑΠΟ ΤΟ ΑΤΟΜΟ στις 00:11 Δεν υπάρχουν σχόλια:\nΕτικέτες Άγιο Όρος, από το Περού στο Άγιον Όρος, π.Συμεών\nἈπόσπασμα ἀπὸ τὸ βιβλίο «Τὸ Ἅγιον Ὅρος καὶ ἡ Παιδεία τοῦ Γένους μας»\nΑναρτήθηκε από ΠΕΡΑ ΑΠΟ ΤΟ ΑΤΟΜΟ στις 23:53 4 σχόλια:\nΕτικέτες Άγιο Όρος, π.Βασίλειος (Γοντικάκης)\nΑναρτήθηκε από ΠΕΡΑ ΑΠΟ ΤΟ ΑΤΟΜΟ στις 23:22 Δεν υπάρχουν σχόλια:\nΕτικέτες αντιαιρετικά, Θεολογικά, μελέτες, Ρηγινιώτης\nΑναδημοσίευση από το ιστολόγιο "Απόψεις για τη μονή Βατοπαιδίου": Κάποιος που θα καταλαβαίνει…\nΈνα συγκινητικό κείμενο, που διαβάσαμε σήμερα στο ιστολόγιο Απόψεις για τη μονή Βατοπαιδίου(και όχι μόνο):\nΠήγε κάποτε ένας πιτσιρίκος να αγοράσει ένα σκυλάκι από petshop. Μπαίνει, λοιπόν, στο μαγαζί και ρωτάει τον ιδιοκτήτη πόσο στοιχίζει ένα κουταβάκι. «100 ευρώ» του λέει εκείνος. «Τι κρίμα», λέει ο μικρός, «δεν έχω τόσα χρήματα.» Ψάχνει τις τσέπες του και βλέπει ότι έχει 7,58 ευρώ. «Έχω μόνο τόσα», λέει. «Μπορώ με αυτά να δω τουλάχιστον τα κουτάβια και να τα χαϊδέψω λιγάκι;\nΟ καταστηματάρχης το σκέφτεται λίγο, σφυρίζει, και τα κουτάβια έρχονται τρέχοντας κοντά του. Ένα από τα κουτάβια κούτσαινε λίγο και ήρθε τελευταίο στην παρέα. Μόλις το είδε ο μικρός, είπε: «Αυτό θέλω να αγοράσω!» «Μα, αυτό είναι ανάπηρο ξέρεις και δε θα μπορέσει ποτέ να παίξει μαζί σου όπως τα άλλα», του λέει ο κύριος. «Εγώ δε σου συνιστώ να πάρεις αυτό, διάλεξε κανένα άλλο.» «Όχι», λέει ο μικρός, «εγώ αυτό θα αγοράσω όταν μαζέψω τα χρήματα.»\nΑφού με τα πολλά ο καταστηματάρχης βλέπει ότι ο μικρός δεν αλλάζει γνώμη, του λέει: «Εντάξει, μπορείς να πάρεις αυτό το κουτάβι δωρεάν, δε θέλω χρήματα.» Έξαλλος ο μικρός τού αποκρίνεται: «Όχι, αυτό το κουτάβι αξίζει τα ίδια χρήματα με τα άλλα, έχει την ίδια αξία.» Βγάζει, λοιπόν, τα 7,58 ευρώ που είχε πάνω του, τα δίνει στον κύριο και του λέει: «Τα υπόλοιπα θα σου τα δίνω ένα ευρώ την ημέρα, ώσπου να σε ξεχρεώσω.»\nΟ καταστηματάρχης δεν κατάλαβε την εμμονή του μικρού να αγοράσει ένα ανάπηρο ζώο και τότε ο μικρός σηκώνει το παντελόνι του και δείχνει το πόδι του που ήταν τεχνητό (πρόσθετο μεταλλικό) και λέει: «Δε χρειάζομαι ένα σκύλο να τρέχει γιατί και εγώ δεν μπορώ να τρέξω βλέπετε, και νομίζω ότι ο σκύλος χρειάζεται κάποιον που θα τον καταλαβαίνει!».\nΠαρουσίαση βιβλίου Γ.Κοντογιώργη: «12/2008 Οι νέοι, η ελευθερία και το κράτος»\nΟ καθηγητής Γιώργος Κοντογιώργης θα παρουσιάσει το βιβλίο του «12/2008 Οι νέοι, η ελευθερία και το κράτος» και θα συζητήσει με τους πολίτες που θα παρίστανται, για τα θέματα του βιβλίου, την Τρίτη 3 Νοεμβρίου 2009, στις 20.30, στο café του Βιβλιοπωλείου IANOS (Σταδίου 24).\nπροέλευση φωτό: ιστολόγιο καθηγητού Γ.Κοντογιώργη\nΌντως ο συγγραφέας διαπιστώνει ότι η στασιαστική έκφραση της οργής των νέων του περασμένου Δεκεμβρίου, ανεξαρτήτως της αφορμής που την προκάλεσε και της άμεσης αιτιολογίας της, ανέδειξε με μεγάλη καθαρότητα το αδιέξοδο της εποχής μας. Αδιέξοδο που οφείλεται στην ανατροπή της ισορροπίας μεταξύ κοινωνίας, κράτους και αγοράς, υπέρ της πολιτικής κυριαρχίας της τελευταίας. Αδιέξοδο με ειδικότερα ελληνικά χαρακτηριστικά, τα οποία τη φορά αυτή προέβαλαν στην παγκόσμια σκηνή ως προάγγελος γενικότερων εξελίξεων που δεν εγγράφονται στην περιοχή της παραδοσιακής αμφισβήτησης. Το γεγονός αυτό εξηγεί, άλλωστε, γιατί οι πολιτικές δυνάμεις παρακάμφθηκαν με τόση ευκολία από τους νέους, στα συναισθήματα των οποίων οι διακινητές της ιδεολογίας της καταστροφής επικράτησαν κατά κράτος και καρπώθηκαν εξ ολοκλήρου την οργή τους, δίδοντάς της διαστάσεις τυπικής εξέγερσης. Με δεδομένη την αίσθηση του αδιεξόδου, που έγινε εμφανής στο πρόταγμα της ελληνικής νεολαίας, είναι όμως εξίσου κατάδηλη στο σύνολο της νεοτερικής σκέψης, ο συγγραφέας επέλεξε να επικεντρώσει το ενδιαφέρον του στη διερώτηση για τη σημειολογία της κρίσης, σε συνδυασμό με την ανάπτυξη μιας προβληματικής για την κατεύθυνση της εξέλιξης. Στο πλαίσιο αυτό, διεξάγει ένα γόνιμο διάλογο με θεμελιώδεις έννοιες της εποχής μας, όπως της δημοκρατίας και της αντιπροσώπευσης, της αγοράς και του οικονομικού συστήματος, της ελευθερίας και των δικαιωμάτων, της αναρχίας και της ιδεολογίας της καταστροφής, της συλλογικής ταυτότητας και της κοσμο-πολιτειότητας, προκειμένου να αναδείξει το βάθος του γνωσιολογικού αδιεξόδου και του συντηρητικού εγκιβωτισμού της νεοτερικότητας. Πρόθεση του συγγραφέα δεν είναι να κατευθύνει τη σκέψη των νέων, αλλά να συμβάλλει στην αποδέσμευσή της από τα απολιθωμένα στερεότυπα της νεοτερικής γνωσιολογίας που την κρατούν δέσμια ποικίλλων όσων αναχρονισμών και προκαταλήψεων.\nΑναρτήθηκε από ΠΕΡΑ ΑΠΟ ΤΟ ΑΤΟΜΟ στις 11:11 Δεν υπάρχουν σχόλια:\nΕτικέτες βιβλία, Κοντογιώργης, πολιτική επιστήμη\nΕγκύκλιος Αρχιεπισκόπου Αμερικής κ.Δημητρίου για την 28η Οκτωβρίου\nἈριθ. Πρωτ. 99 / 09\n28 Ὀκτωβρίου 2009\nὙμεῖς γάρ ἐπ ' ἐλευθερίᾳ ἐκλήθητε ἀδελφοί\nΜέ εὐγνώμονες καρδιές γιά τήν εὐλογημένη πίστη καί κληρονομιά μας ἑορτάζουμε τήν ἐτήσια ἐπέτειο τῆς Ἡμέρας τοῦ ΟΧΙ μία ἀκόμη φορά. Ἡ σημασία τοῦ ἑορτασμοῦ αὐτῆς τῆς ἰδιαίτερης ἡμέρας ὀφείλεται στήν ἀποφασιστική στάση ἔναντι τῶν δυνάμεων τῆς τυραννίας καί καταπιέσεως ἡ ὁποία ἀπειλοῦσε τήν Ἑλλάδα καί τόν κόσμο τό 1940. Εἶναι, ἐπίσης, ἀδιάρρηκτα συνδεδεμένη μέ τήν ταυτότητά μας ὡς Ἑλλήνων καί Ὀρθοδόξων Χριστιανῶν.\nΤό ἠχηρό «ΟΧΙ» στήν κατοχή καί ὑποδούλωση τῆς Ἑλλάδος τό ὁποῖο ἀντέταξαν μέ λόγους καί πράξεις οἱ Ἕλληνες, ἐπιβεβαίωσε τήν βαθειά πίστη τους στούς λόγους τοῦ Ἀπ. Παύλου ὑμεῖς γάρ ἐπ'ἐλευθερίᾳ ἐκλήθητε ἀδελφοί (Γαλ. 5:13). Ἔτι διατράνωνε ἐμφατικά τήν ἀγάπη γιά τά ἰδανικά τῆς ἐλευθερίας καί τῆς ἀληθείας ἡ ὁποία χαρακτήριζε τό Ἑλληνικό πνεῦμα. Ἕνα πνεῦμα πού ἐστήριξε γενεές γενεῶν μέσα στούς αἰῶνες καταπιέσεως καί συντήρησε τήν ἐλπίδα πολλῶν οἱ ὁποῖοι προσδοκοῦσαν δικαιοσύνη καί εἰρήνη. Ἡ ἀπάντηση στήν ἡγεσία τῶν φασιστικῶν καθεστώτων χαρακτηρίσθηκε, ἐπίσης, ἀπό δύναμη καί ἀρετή. Οἱ στρατιωτικές δυνάμεις τῆς Ἑλλάδος δέ συγκρίνονταν καθόλου μέ τήν τρομερή πολεμική μηχανή τῶν κατοχικῶν δυνάμεων. Τό «ΟΧΙ» τό ὁποῖο ἀντιτάχθηκε στίς ἀπαιτήσεις τους εἶχε ὡς μόνο ἀρωγό του τό θάρρος τῆς ὑπερασπίσεως τοῦ δικαίου καί τήν ἀρετή τῆς ὑπομονῆς στούς δύσκολους καιρούς πού θά ἀκολουθοῦσαν. Διότι ὁ λαός τῆς Ἑλλάδος ὑπέφερε ἐξ αἰτίας τῆς στάσεώς του, καί αὐτή τήν ἡμέρα τιμοῦμε τή θυσία ζωῆς, περιουσίας καί εὐημερίας χάριν τῆς ἐλευθερίας καί τῆς δικαιοσύνης.\nὩς Ὀρθόδοξοι Χριστιανοί, μποροῦμε, ἐπίσης, τήν ἡμέρα αὐτή νά ἐπιβεβαιώσουμε τή δύναμη καί τήν ἰσχύ τῆς πίστεώς μας τήν ὁποία μοιραζόμεθα μέ αὐτούς οἱ ὁποῖοι ὑπέφεραν τόν πόνο καί τήν τραγωδία τῆς κατοχῆς. Πιστεύοντες σ' Ἐκεῖνον ὁ Ὁποῖος ἠγάπησεν ἡμᾶς καί παρέδωκεν ἑαυτόν ὑπέρ ἡμῶν προσφοράν (Ἐφες. 5:2), γνωρίζουμε τή λυτρωτική δύναμη τῆς χάριτος τοῦ Θεοῦ, ἡ ὁποία ἐνσταλάζει μέσα μας θάρρος νά ἀντιμετωπίζουμε τίς δυσκολίες καί νά διατηροῦμε τήν ἐλπίδα μας σ' ὅλες τίς καταστάσεις. Ἐπίσης, μοιραζόμεθα μαζί τους τήν θεία ἀγάπη ἡ ὁποία μᾶς ἐμπνέει νά μαχόμεθα γιά τήν ἐλευθερία καί τήν ἀλήθεια, νά προσφέρουμε τίς ζωές καί περιουσίες μας στή διακονία, καί νά ἐπωμιζόμεθα τόν σταυρό τῆς θυσίας ἔτσι ὥστε οἱ γύρω μας νά μπορέσουν νά γνωρίσουν τήν ἀνείπωτη χαρά τῆς ἐλευθερίας καί τῆς σωτηρίας.\nΑὐτή τήν ἐπέτειο τῆς Ἡμέρας τοῦ ΟΧΙ προσευχόμεθα γιά τήν εὐλογημένη μνήμη αὐτῶν οἱ ὁποῖοι θυσίασαν τόσα πολλά ὑπερασπιζόμενοι τό δίκαιο, τήν ἀλήθεια καί τήν τιμή. Ἄς διατρανώσουμε, ἐπίσης, τή δέσμευσή μας νά ὑπερασπιζόμεθα ἀκλόνητα τά ἰδανικά τῆς ἐλευθερίας, ἀλήθειας καί δικαιοσύνης μέ ὅλους τούς τρόπους καί πάντοτε μέ τήν καθοδήγηση καί προστασία τοῦ ἀγαπῶντος Θεοῦ μας.\nΕτικέτες 28η Οκτωβρίου, Αρχιεπίσκοπος Αμερικής κ.Δημήτριος\n«Συνύπαρξη» ή «Αντίσταση»; Το δίλημμα του δούλου Γένους\nπρ. Γεωργίου Δ. Μεταλληνού\nΠηγή: Ρεσάλτο-τεύχος 5\nΜετά την άλωση (1453) το Γένος ολόκληρο διχάσθηκε στη στάση του απέναντι στον κατακτητή. Δύο τάσεις διαμορφώθηκαν: ο συμβιβασμός με τη νέα κατάσταση, κινούμενος ανάμεσα στη μοιρολατρία και την ελπίδα αποκαταστάσεως, ή η δυναμική αντίσταση με κάθε δυνατό μέσο. Την πρώτη τάση εκπροσωπούσαν οι αντιδυτικοί ή ανθενωτικοί, ενώ τη δεύτερη οι ενωτικοί και φιλοδυτικοί. Η διάσταση ενωτικών-ανθενωτικών προϋπήρχε φυσικά της αλώσεως, διότι οι δύο παρατάξεις διαμορφώθηκαν αμέσως μετά το τελικό σχίσμα Ανατολής-Δύσεως (1054). Η αντιλατινική-αντιφραγκική πλευρά ήταν η πολυπληθέστερη και ισχυρότερη, διότι την συντηρούσε η μόνιμη – απόδειξη το 1204 – φραγκική επιβουλή απέναντι στην Ορθόδοξη-Ρωμαίικη Ανατολή. Στους φιλοδυτικούς καταλέγονταν κυρίως διανοούμενοι και πολιτικοί. Οι πρώτοι, διότι ταυτίζονταν στις θεωρητικές αναζητήσεις τους με τους δυτικούς διανοουμένους (ενδοκοσμική εσχατολογία), ενώ οι δεύτεροι και δια λόγους σκοπιμότητας (προσδοκία βοήθειας). Με την αλληλοπεριχώρηση θεολογίας και πολιτικής, βασικό γνώρισμα της Ρωμανίας («Βυζαντίου»), η σύγκρουση των δύο παρατάξεων δεν έμεινε στο θεωρητικό επίπεδο, αλλ’ επηρέασε όλο το φάσμα της ζωής.\nΣυνείδηση των ανθενωτικών ήταν, ότι την Ορθόδοξη-Ρωμαίικη ταυτότητα (που για το Γένος ήταν εθνική) δεν την απειλούσαν τόσο οι Οθωμανοί, όσο οι Φράγκοι. Η πίστη, όχι ως θρησκευτική ιδεολογία, αλλ’ ως θεραπευτική της υπάρξεως και μέθοδος θεώσεως-σωτηρίας, θα έχει πάντοτε την ησυχαστική παράδοση και τα επηρεαζόμενα απ’ αυτήν πλατειά λαϊκά στρώματα πρωταρχική σημασία. Αυτή τη συνείδηση κωδικοποιεί και επαναδιατυπώνει τον 18ο αιώνα ο μεγάλος απόστολος του δούλου Γένους, ο άγιος Κοσμάς Αιτωλός: «Και διατί δεν ήφερεν ο Θεός άλλον βασιλέα, που ήταν τόσα ρηγάτα εδώ κοντά να τους το δώση, μόνον ήφερε τον Τούρκον, μέσαθεν από την Κόκκινην Μηλιάν και του το εχάρισε; Ήξερεν ο Θεός, πως τα άλλα ρηγάτα μας βλάπτουν εις την πίστιν, και (=ενώ) ο Τούρκος δεν μας βλάπτει. Άσπρα (=χρήματα) δώσ’ του και καβαλλίκευσέ τον από το κεφάλι. Και δια να μη κολασθούμεν, το έδωσε του Τούρκου, και τον έχει ο Θεός τον Τούρκον ωσάν σκύλον να μας φυλάη…» . Ο άγιος Κοσμάς έδινε, έτσι, απάντηση στους δυτικόφρονες – ενωτικούς, χωρίς μάλιστα να μπορεί να κατηγορηθεί ως εχθρός του Λαού ή σκοταδιστής. Μόνο όσοι έχουν εμπειρία της ησυχαστικής παραδόσεως, που διασώζεται στις λαϊκές πρακτικές, μπορούν να κατανοήσουν τη δυναμική της πίστεως μέχρι τον 19ο αιώνα . Αντίθετα οι φιλενωτικοί ήσαν πάντα πρόθυμοι να μειοδοτήσουν στο θέμα της πίστεως (δεν ήσαν λίγοι εκείνοι που προσχώρησαν στον παπισμό), διότι τα κριτήριά τους ήταν προπάντων ενδοκοσμικά και καιρικά. Οι δεύτεροι έρριχναν το βάρος στην εξωτερική ελευθερία. Παρόλα αυτά, πρέπει να λεχθεί, ότι μολονότι η πρώτη τάση διέσωσε την ταυτότητα του Γένους, η δεύτερη το κράτησε σε μόνιμο επαναστατικό βρασμό. Η αντίθεσή τους, χωρίς να γίνεται από τότε αισθητό, λειτούργησε ως σύνθεση. Βέβαια, κατά τον γνωστό ιστορικό Στήβεν Ράνσιμαν, οι ανθενωτικοί δικαιώθηκαν, διότι μ’ αυτούς «διατηρήθηκε η ακεραιότητα της Εκκλησίας και με αυτήν και η ακεραιότητα του Ελληνικού λαού» .\nΗ πολιτική της συνυπάρξεως εκφραζόταν ως πολιτική κατευνασμού του κατακτητή και περιορισμένης συνεργασίας και την εγκαινίασε, κατ’ ανάγκην, ο πρώτος Γενάρχης, οικουμενικός Πατριάρχης Γεννάδιος Σχολάριος (1454). Η στάση αυτή στόχευε στην περίσωση των δυνάμεων, που είχαν μείνει στο Γένος. Βέβαια, από το φρόνημα των προσώπων εξηρτάτο η φύση και η έκταση που θα έπαιρνε αυτή η «συνεργασία». Η στάση αυτή όμως δικαιωνόταν ιστορικά, διότι είχε εφαρμοσθεί ήδη από την αραβοκρατία (7ος αι.), άρα υπήρχε μακρά πείρα, και θεμελιωνόταν θεολογικά στο γνωστό παύλειο χωρίο της Προς Ρωμαίους (13,1: «Πάσα ψυχή εξουσίαις υπερεχούσαις υποτασσέσθω. Ου γαρ εστιν εξουσία, ειμή από Θεού…»), σε συνδυασμό βέβαια με το επίσης αποστολικό: «πειθαρχείν δει Θεώ μάλλον ή ανθρώποις» (Πραξ. 5, 29). Η υπακοή στα τυραννικά καθεστώτα, όχι στους τυράννους, έχει όρια («εν οις εντολή του Θεού μη εμποδίζηται», κατά τον Μ. Βασίλειο, P.G. 31, 860) και δεν νοείται ορθόδοξα ως «ταύτιση», αλλά ως μέτρο καιρικό, όταν δεν υπάρχει άλλη (χριστιανικά δικαιωμένη) επιλογή.\nΒέβαια, στο σημείο αυτό πρέπει να υπογραμμισθεί ότι ο λόγος εδώ αφορά στο Ράσο στο σύνολό του και όχι σε κάποια προσωπική επιλογή. Η Εκκλησία, σε κάθε εποχή, έχει την αποστολή της Μάνας. Να προφυλάσσει και να σώζει το ποίμνιό της. Κάθε δυναμική στάση, που θα οδηγούσε σε αποτυχία και καταστροφή, θα καταλογιζόταν πάντα εναντίον της . Η ανοχή και διαλλακτικότητα του Κλήρου δεν μπορεί να ερμηνεύεται συλλογικά ως ένοχος συμβιβασμός και εθελοδουλία, παρά μόνο στις περιπτώσεις εκείνες, στις οποίες διακριβώνεται εσωτερική ταύτιση με τον κατακτητή. Αλλά τέτοιες περιπτώσεις ελεγχόμενης διαγωγής Κληρικών, υπήρξαν σπανιότατες. Τα εκκλησιαστικά κείμενα, ιδιαίτερα δε τα Πατριαρχικά, έχουν πάντα ανάγκη αποκρυπτογραφήσεως. Διότι σκοπός τους ήταν να παραπλανήσουν την Πύλη. Το Πατριαρχείο ως Εθναρχία, έπρεπε να φαίνεται πάντα άψογο απέναντι στην Πύλη, ανεξάρτητα από τις πραγματικές του διαθέσεις. Οι συχνές θανατικές εκτελέσεις Πατριαρχών και Μητροπολιτών αποδεικνύουν, πόσο μικρή ήταν η εμπιστοσύνη της Πύλης απέναντί τους και, συνεπώς, την ορθότητα της θέσεως αυτής.\nΗ πολιτική όμως της συνυπάρξεως είχε και μια δυναμική διάσταση. Την πίστη στη δυνατότητα βαθμιαίας υποκαταστάσεως των Οθωμανών στη διακυβέρνηση του Κράτους και τη δημιουργία ενός «Οθωμανικού Κράτους του Ελληνικού Έθνους». Κατά την άποψη αυτή η ανάσταση του Ρωμαίικου (της Ρωμανίας / «Βυζαντίου») θα ερχόταν χωρίς επανάσταση, αλλά με τη βαθμιαία διάβρωση του κράτους και την αθόρυβη μεταλλαγή του. Η επανάσταση των Νεοτούρκων (1908) και η επικράτηση του εθνικιστικού φανατισμού στην Οθωμανική Αυτοκρατορία αποσκοπούσε ακριβώς στην επίσχεση των Ρωμηών (και των Αρμενίων) στη συνεχώς αυξανόμενη συμμετοχή τους στον κρατικό μηχανισμό. Και αυτό δικαιώνει τη φαναριώτικη πολιτική. Η πολιτική αυτή της πρόσκαιρης «συνεργασίας» μπόρεσε να βελτιώσει τη θέση του υπόδουλου Γένους, με την ανάπτυξη της αυτοδιοικήσεως στις κοινότητες και την ανάδειξη στελεχών μιας ελληνικής πολιτικής ηγεσίας.\nΠρόσφατα διατυπώθηκε η άποψη, ότι «η Εκκλησία εδραίωσε όλη της την επιρροή, ώστε να αποθαρρύνει τις εξεγέρσεις των Ορθοδόξων κατά της κυβέρνησης του Σουλτάνου» . Μολονότι η διάθεση του συγγραφέα είναι θετική απέναντι στην Ορθόδοξη Εθναρχία, η τοποθέτηση αυτή δεν επιβεβαιώνεται από τα πράγματα. Ο εκκλησιαστικός χώρος, σε όλο του το φάσμα, δεν έχει να δείξει μόνο εκπροσώπους της πολιτικής της περιορισμένης συνεργασίας, αλλά και στην πλευρά της δυναμικής αντιστάσεως. Αυτό είναι ενδεικτικό της ελευθερίας στο σώμα της Εκκλησίας, σε θέματα επιλογών τακτικής. Τον 16ο και 17ο αιώνα Πατριάρχες και Μητροπολίτες έλαβαν απροκάλυπτα μέρος σε εξεγέρσεις. Και δεν επρόκειτο μόνο για φιλοδυτικούς, παρασυρόμενους από τη δυτική προπαγάνδα, αφού και ένας ησυχαστής αγιορείτης, ο άγιος Μάξιμος ο «Γραικός» (16ος αι.), επιδίωξε να υποκινήσει τους Ρώσους εναντίον των Τούρκων.\nΔιαπίστωση αδιάψευστη της έρευνας είναι, ότι δεν υπάρχει εξέγερση του υποδούλου Γένους, στην οποία δεν έπαιξαν ενεργό ρόλο Κληρικοί και Μοναχοί. Μια περιδιάβαση στην πολύτομη (και πολύτιμη) «Ιστορία του Νέου Ελληνισμού» του καθηγητού Αποστ. Βακαλόπουλου επιβεβαιώνει τη θέση αυτή. Και δεν ήταν λίγα τα επαναστατικά κινήματα του δούλου Γένους . Περισσότερες από 70 είναι, κατά τον υπολογισμό μας, οι εξεγέρσεις και τα επαναστατικά κινήματα σ’ όλη την περίοδο της Τουρκοκρατίας, χωρίς να λαμβάνουμε υπόψη ανάλογες κινήσεις σε βενετοκρατούμενες περιοχές. Και σ’ όλα πρωτοστατούν κληρικοί κάθε βαθμού και Μοναχοί. Το Ράσο γίνεται ένα είδος επαναστατικού λαβάρου και σημαίας. Βέβαια, τα αποτυχημένα αυτά επαναστατικά κινήματα επιτρέπουν και κάποιες άλλες σημαντικές διαπιστώσεις: α) Το Γένος δεν συμβιβάσθηκε ποτέ με την κατάσταση της δουλείας και δεν έπαυσε να πιστεύει στη δυνατότητα αποκαταστάσεώς του. β) Οι επανειλημμένες αποτυχίες των επαναστατικών αυτών κινημάτων δικαιολογούν, αλλά και ερμηνεύουν συνάμα, τους δισταγμούς των Ηγετών του Γένους το 1821, όταν μάλιστα το φόβο της νέας τραγικής αποτυχίας τον ενίσχυε η καταθλιπτική παρουσία της «Ιεράς Συμμαχίας» (από το 1815). γ) Αποδεικνύεται τελείως αβάσιμο το επιχείρημα, ότι ο Διαφωτισμός και ιδίως η Γαλλική Επανάσταση (1789) γέννησαν το ‘21 , όταν το Γένος δεν παύει στιγμή να βρίσκεται σε επαναστατικό βρασμό. Η Γαλλική Επανάσταση ήταν φυσικό να επιταχύνει τους ρυθμούς και να ενθαρρύνει την αστική τάξη, όχι όμως και να προκαλέσει τον Αγώνα του ’21, ο οποίος δεν είναι παρά ένας σταθμός στη μακραίωνη φιλελεύθερη πορεία του Γένους μας.\nΗ μεγάλη ανθενωτική-ησυχαστική παράταξη, στην οποία ανήκαν κατά κανόνα και οι Πατριάρχες και Μητροπολίτες, το εθναρχικό δηλαδή σώμα, έχει να επιδείξει και μια σημαντικότερη ακόμη αντίσταση, ανταποκρινόμενη μάλιστα απόλυτα στο πνεύμα της ορθοδόξου παραδόσεως. Είναι οι Νεομάρτυρες. Αυτοί προέβαλλαν τη συνεπέστερη για την Ορθοδοξία και αποτελεσματικότερη για το Γένος αντίσταση, χωρίς μάλιστα θυσίες άλλων, παρά μόνο του εαυτού τους . Διότι, μη ξεχνάμε, το πρόβλημα της εκχύσεως του αίματος των άλλων, ακόμη και σε περίπτωση «νόμιμης» άμυνας ή απελευθερωτικής εξεγέρσεως, στην ησυχαστική (αυθεντική δηλαδή) ορθόδοξη συνείδηση δεν βρίσκει εύκολα λύση. Οι Νεομάρτυρες ξαναζωντάνεψαν την αρχαία χριστιανική παράδοση του μαρτυρίου. Η ομολογία τους αποσκοπούσε στην έμπρακτη απόρριψη του κατακτητή και την άμεση επιβεβαίωση της υπεροχής της δικής τους πίστεως, που περιέκλειε συνάμα και τον εθνισμό τους. Σ’ όλη τη μακρά δουλεία, απέναντι στους εξωμότες (εξισλαμισθέντες) ή και τους κρυπτοχριστιανούς, που αληθινά ή όχι κατέφασκαν την ιδεολογία του κατακτητή, στέκονταν οι δημόσιοι καταφρονητές της, οι Νεομάρτυρες, μόνιμη παρηγορία και στήριγμα της συνειδήσεως των υποδούλων αδελφών τους. Οι Νεομάρτυρες ενσαρκώνουν μάλιστα πληρέστερα από τους Εθνομάρτυρες την ελληνορθόδοξη παράδοση, διότι διακρίνονται όχι μόνο για ηρωισμό, αλλά για την αγιότητα-πνευματικότητα, που αποδεικνυόταν με τα θαύματα, που συνόδευαν το μαρτύριό τους. Κίνητρό τους δεν ήταν το μίσος, εναντίον των κατακτητών, αλλά η αγάπη για τον Χριστό και τους ανθρώπους, ακόμη και τους διώκτες τους.\nΣε τελευταία όμως ανάλυση οι στρατιές των Νεομαρτύρων αποδεικνύουν τη συμμετοχή και του Ράσου στην αντίστασή τους, όπως και την ενότητα του Γένους εναντίον του Τυράννου. Οι Νεομάρτυρες προετοιμάζονταν για την ομολογία τους από τους Πνευματικούς-Γέροντες (ανάμεσά τους και Επίσκοποι). Οι βίοι και τα μαρτύρια των Νεομαρτύρων κυκλοφορούνταν και διαβάζονταν, είτε μεμονωμένα από τους πιστούς, είτε στις μνήμες τους ως συναξάρια. Και μόνο η καθιέρωση της τιμής της μνήμης των Νεομαρτύρων, αμέσως μετά τη θυσία τους, βεβαιώνει τη, σιωπηρή έστω (για ευνόητους λόγους), κατάφαση από μέρους του Εθναρχικού Κέντρου (του Οικουμενικού Πατριαρχείου) της θυσίας τους και αναγνώριση της σημασίας της για τη συνέχεια του Γένους.\nΣ’ αυτήν όμως τη συνάφεια θα ήθελα να δηλώσω, ότι ακλόνητη πεποίθησή μου, θεμελιουμένη στη μελέτη τόσο της τάσεως για περιορισμένη συνεργασία με τον κατακτητή, όσο και εκείνης για αντίσταση, είναι η σύγκλιση τελικά, και των δύο προς ένα κοινό στόχο: την αποκατάσταση του Γένους. Η διαφορά εντοπιζόταν στον τρόπο θεωρήσεως του αιτήματος και στα χρησιμοποιούμενα μέσα, όχι όμως στη στοχοθεσία. Δεν είναι η μόνη περίπτωση παρόμοιων «διχασμών» του Γένους.\nΗ περίπτωση των Νεομαρτύρων όμως δείχνει πέρα από τα παραπάνω και τη σημασία των Μοναστηριών στους αγώνες για την ανάσταση του Γένους. Ο καθηγητής Απόστολος Βακαλόπουλος, ονομάζει αδίστακτα τα Μοναστήρια «προμαχώνες μπροστά στα κύματα του Μουσουλμανισμού» . Δεν ήσαν, πράγματι, μόνο κέντρα παιδείας («κρυφά» σχολεία), καταφυγής και προστασίας των Ραγιάδων. Δεν ήσαν μόνο πνευματικές κολυμβήθρες για τον συνεχή αναβαπτισμό του Γένους στην παράδοσή του . Ήσαν και αντιστασιακά-επαναστατικά κέντρα σε σημείο, που να μην υπάρχει εξέγερση ως το ’21, στην οποία δεν πρωτοστατούν κάποιο ή κάποια Μοναστήρια, ως επίκεντρα της επαναστατικής δραστηριότητας, αλλά και χώροι, από τους οποίους ξεπηδούσαν επαναστάτες-πολεμιστές. Οι Μοναχοί μας, ποτέ δεν θεώρησαν αντίθετο προς τον πνευματικό τους αγώνα, τον αγώνα για εθνική ελευθερία και τη θυσία τους γι’ αυτήν.\nΑυτή τη στάση των Μοναστηριών στον Αγώνα ομολογεί και προσδιορίζει με το δικό του μοναδικό τρόπο ο Στρατηγός Μακρυγιάννης: «Τ’ άγια τα μοναστήρια, οπού τρωγαν ψωμί οι δυστυχισμένοι […] από τους κόπους των Πατέρων, των Καλογήρων. Δεν ήταν καπιτσίνοι δυτικοί, ήταν υπηρέτες των Μοναστηριών της Ορθοδοξίας. Δεν ήταν τεμπέληδες. δούλευαν και προσκυνούσαν (=λάτρευαν). Και εις τον αγώνα της πατρίδος σ’ αυτά τα μοναστήρια γινόταν τα μυστικοσυμβούλια, συναζόταν τα ολίγα αναγκαία του πολέμου, και εις τον πόλεμον θυσίαζαν και σκοτωνόταν αυτείνοι, οι ’περέτες των μοναστηριών και των εκκλησιών. Τριάντα είναι μόνον με μένα σκοτωμένοι έξω εις τους πολέμους και εις το Κάστρο, το Νιόκαστρο και εις την Αθήνα» .\nΟ Μακρυγιάννης επικαλείται την προσωπική του εμπειρία, για να κατοχυρώσει τη συμμετοχή των Μοναστηριών στο μακρό αγώνα της ανεξαρτησίας. Με αφετηρία την καθαρά ορθόδοξη-ρωμαίικη συνείδησή του, νομίζω, ότι δεν τον παρερμηνεύουμε, αν την αναφορά του στο δυτικό μοναχισμό την ερμηνεύσουμε με βάση την εθνική προσφορά των Μοναχών μας. Η φράση «δεν ήταν καπιτσίνοι δυτικοί» για μας σημαίνει: δεν είχαν καμιά σχέση με τα δυτικά-μοναχικά τάγματα, που βρίσκονταν στην εξουσία του «τυράννου» (Πάπα ή Φράγκου Αυτοκράτορα). Ήταν στην υπηρεσία-διακονία του Γένους, στο οποίο και ανήκαν. Πόσοι όμως παρόντες σ’ αυτόν εδώ το χώρο δεν έχετε τις προσωπικές σας εμπειρίες για τον εθνικό ρόλο των Μοναστηριών και των Μοναχών μας –ακόμη και των Μοναζουσών- στους νεώτερους αγώνες του Έθνους, όπως η αντίσταση 1941-44; Είναι μια προσφορά αδιάκοπη, ταπεινή και αθόρυβη, αληθινά μαρτυρική. Προσφορά πάνω απ’ όλα αφατρίαστη και ακομμάτιστη, αληθινά εθνική. Τα Ελληνικά Μοναστήρια δεν συνδέθηκαν μόνο με τις εξεγέρσεις των χρόνων της δουλείας, αλλά από αυτά ξεπήδησαν και μεγάλες μορφές του ’21 , φωτεινοί Ηγέτες και φλογεροί Επαναστάτες.\nΕτικέτες Θεολογικά, Ιστορία, Μεταλληνός


Η συμβολή του Ελληνικού Εμπορικού Ναυτικού στον Β’ Παγκόσμιο Πόλεμο – Isalos.net\nYou are at:Home»Ματιά στο παρελθόν»Η συμβολή του Ελληνικού Εμπορικού Ναυτικού στον Β’ Παγκόσμιο Πόλεμο\nΗ συμβολή του Ελληνικού Εμπορικού Ναυτικού στον Β’ Παγκόσμιο Πόλεμο\n28 October 2018 Ματιά στο παρελθόν\nΜε αφορμή την επέτειο του ΟΧΙ της 28ης Οκτωβρίου 1940, η Isalos.net αποτίει φόρο τιμής στην αρωγή που προσέφερε ο Έλληνας ναυτικός και ο ελληνικός εμπορικός στόλος στη διάρκεια του Β’ Παγκοσμίου Πολέμου.\nΜε τις μικρές της ναυτιλιακές δυνάμεις και υπό αντίξοες συνθήκες για την εποχή εκείνη, η χώρα μας δεν δίστασε να διαθέσει τον εμπορικό της στόλο στην υπηρεσία των συμμαχικών δυνάμεων. Ήδη κατά τη διάρκεια του ελληνοϊταλικού πολέμου, πλοία του εμπορικού ναυτικού, υπό την προστασία του πολεμικού, ανέλαβαν τη μεταφορά του στρατεύματος και των εφοδίων σε λιμάνια της Ελλάδας.\nΜε το ξέσπασμα του Β’ ΠΠ, η Μεγάλη Βρετανία, παρόλο που κατείχε ένα μεγάλο αριθμό πλοίων στον παγκόσμιο ναυτιλιακό χάρτη, χρειάστηκε κάθε δυνατή πρόσθετη βοήθεια, ώστε να καλυφθούν οι αυξημένες ανάγκες μεταφορών. Με τα καύσιμα να μειώνονται δραματικά και το βρετανικό στόλο να χάνει πολλά εμπορικά πλοία του, η ελληνική κυβέρνηση σε συνεργασία με πλοιοκτήτες της εποχής, αποφάσισε να συνδράμει από μέρους της.\nΉδη από το Σεπτέμβριο του 1939, οι οδηγίες στα γερμανικά υποβρύχια ήταν να επιτίθενται στα ελληνικά εμπορικά πλοία, καθώς θεωρούνταν εχθρικά, ως συνεργαζόμενα με τις αγγλικές δυνάμεις. Παρόλο που οι διεθνείς κανονισμοί της εποχής όριζαν ότι πρέπει να διαπιστωθεί αν το φορτίο των πλοίων μετέφερε πολεμικό υλικό, τα γερμανικά αεροσκάφη και υποβρύχια δε δίσταζαν να καταπατούν το διεθνές δίκαιο και να τα βυθίζουν. Επιπλέον, έπρεπε το πλοίο να εκκενωθεί πριν την βύθισή του. Ωστόσο όχι μόνο πολλά εμπορικά τορπιλίστηκαν χωρίς να γίνει κανένας έλεγχος και χωρίς να διασωθεί το πλήρωμα, αλλά τα γερμανικά υποβρύχια φρόντιζαν να τα βυθίζουν επανδρωμένα μόλις τα εντόπιζαν.\nΤα ελληνικά εμπορικά πλοία αργοκίνητα λόγω παλαιότητας, κινούμενα με κάρβουνο και με ελάχιστα σύγχρονα για την εποχή μέσα, γίνονταν εύκολοι στόχοι. Αρκεί να σημειωθεί ότι κατά τον Β’ ΠΠ βυθίστηκε ο μισός περίπου εμπορικός στόλος της Ελλάδας και τις περισσότερες φορές χανόταν όλο το πλήρωμα.\nΕνδεικτικά, ο ελληνικός εμπορικός στόλος μετέφερε ολόκληρο το εκστρατευτικό σώμα Βρετανών και Νεοζηλανδών, καθώς και μέρος του ελληνικού στρατού αρχικά προς την Κρήτη και αργότερα προς τη Μέση Ανατολή, συμμετείχε στην διάσωση των Βρετανών στρατιωτών και στη μεταφορά τους από τη Δουνκέρκη στις αγγλικές ακτές, συμμετείχε στις συμμαχικές νηοπομπές για τον εφοδιασμό της Σοβιετικής Ένωσης και έλαβε μέρος στην απόβαση στην Νορμανδία.\nΟι Έλληνες ναυτικοί συνέχισαν να προσφέρουν τις υπηρεσίες τους μέχρι τον Μάιο του 1945, επιδεικνύοντας ένα πρωτοφανές αίσθημα πατριωτισμού. Το κόστος σε ανθρώπινες ζωές τελικά ήταν ανυπολόγιστο: 2.500 περίπου ναυτικοί χάθηκαν στη θάλασσα, κυρίως στον Ατλαντικό, αριθμός μεγάλος αν αναλογιστούμε και τους 13.000 στρατιώτες που έχασαν τη ζωή τους μαχόμενοι στο αλβανικό μέτωπο.\nΗ σύγκριση με τις συνολικές απώλειες των συμμαχικών εμπορικών στόλων δείχνει καθαρά το μέγεθος της προσφοράς από μια μικρή και ρημαγμένη χώρα του ευρωπαϊκού νότου καθώς σύμφωνα με στοιχεία από τη Βρετανία που αποκαλύφθηκαν μετά τον πόλεμο, το 14% των συνολικά βυθισθέντων φορτηγών και επιβατηγών πλοίων ήταν ελληνικά.\nΣτη σημερινή ημέρα μνήμης, το δάφνινο στεφάνι ας είναι αφιερωμένο στον άγνωστο ναυτικό που υπηρέτησε για την ελευθερία και την πατρίδα. Αφιερώνεται επίσης σε όλες τις ναυτικές οικογένειες που στερήθηκαν πατέρα, σύζυγο, αδερφό ή υιό.


Εγινε το πάθημα... μάθημα; - ΤΑ ΝΕΑ\ntanea.gr > Έντυπες Ειδήσεις > Απόψεις > Εγινε το πάθημα... μάθημα;\nΠέρυσι τέτοιον καιρό ήταν που η ΑΕΚ αποφάσισε να πάρει διαζύγιο με τον Τάσο Μπακασέτα. Γνωστοί και μη εξαιρετέοι ειδήμονες της πλάκας είχαν στείλει το μήνυμα στα ανώτερα κλιμάκια πως «ο διεθνής παίκτης δεν είναι ούτε κεντρικός χαφ, ούτε καθαρόαιμο δεκάρι, ούτε εξτρέμ. Μήπως να πάρουμε κάτι καλύτερο»; Αυτό είχε ως συνέπεια ορισμένοι που καμαρώνουν πως γνωρίζουν πολλά, να δώσουν τη συγκατάθεσή τους ώστε ο Μπακασέτας να αποχωρήσει. Οχι ακριβώς έναντι πινακίου φακής, αλλά σίγουρα τα αρκετά κάτω από 1 εκατ. ευρώ που εισέπραξε η ομάδα, να μην είναι αντιπροσωπευτικά της αξίας του. Μπορεί και να μπήκαν στα ταμεία περίπου 750 χιλιάρικα. Ποιος ξέρει με ακρίβεια. Ούτε ποσοστό μεταπώλησης εξασφαλίστηκε στη συμφωνία με την Αλάνιασπορ, ούτε τίποτα.\nΙσως τα λάθη να είναι για τους ανθρώπους, αλλά τόσο μεγάλο πια; Ο μεσοκυνηγός είναι 27 ετών, δηλαδή σε υπέροχη ηλικία και όχι στο υψηλότερο σημείο της καριέρας του. Αυτό δείχνουν οι αριθμοί. Και σίγουρα η πορεία του στην Τουρκία. Γκολ πολλά και αρκετές ασίστ, συνθέτουν μια εικόνα ενός πλήρους ποδοσφαιριστή. Ηδη, λέγεται πως ματιές στον παίκτη ρίχνουν αρκετοί και αυτό δεν είναι καθόλου παράδοξο. Ενα ρητό λέει «πούλα και άσε τον επόμενο να κερδίσει κι αυτός», ωστόσο αν έχεις σωστή εκτίμηση της κατάστασης δεν βιάζεσαι. Η ΑΕΚ θέλησε να απαλλαγεί από τον Μπακασέτα, δίχως να μπορεί κάποιος να υποστηρίξει ότι ο ικανός χαφ ήταν βάρος. Το αντίθετο, μάλιστα. Κοντά στο γκολ, με έφεση στα δυνατά σουτ και με τα δύο πόδια, ίσως δεν έχει την ηγετική στόφα, πρόκειται όμως για έναν διεθνή εν ενεργεία και σίγουρα συγκροτημένο ποδοσφαιριστή.\nΓιατί όλα αυτά; Μα, απλούστατα με σκοπό να αναδειχθεί όχι το σφάλμα, αλλά η επιπόλαιη θεώρηση των πραγμάτων στον οργανισμό της ΑΕΚ. Δεν είδαν το προφανές: τις προοπτικές εξέλιξης του Μπακασέτα. Με αποτέλεσμα τώρα να σκέφτονται πόσα πολλά περισσότερα θα μπορούσαν να έχουν κερδίσει αν περίμεναν έναν χρόνο ακόμη να τον παραχωρήσουν ή αν πάλευαν να τον δώσουν με καλύτερα ανταλλάγματα. Γιατί\nη… αγορά έχει νόμους και όσοι θέλουν να ψωνίσουν αντιλαμβάνονται ποιες ομάδες καίγονται και ποιες όχι για κάποια πώληση. Η ΑΕΚ τότε το έδειχνε. Δεν το έκρυβε. Η συμφωνία για τον Μπακασέτα δεν ήταν η καλύτερη δυνατή. Και αυτό φαίνεται όχι σε (μεγάλο) βάθος χρόνου, αλλά μόλις 12 μήνες αργότερα.\nΚοφινάς Κώστας 8 Αυγούστου 2020 | 05:00\nΓΝΩΜΗ Banana Republic\nNews analysis Πολιτική διαφθορά α λα...Τραμπ\nΤο κόστος του αναστήματος\nΣτίγμα Ο ΣΥΡΙΖΑ και ο «πιάστης» γιατρός\nΑΠΟ ΜΗΧΑΝΗΣ... ΓΡΑΦΙΑΣ Ο «άσος» που ξεχωρίζει\nΝα γυρίσει με πρόκριση και χωρίς κρούσμα...